               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.5.2016
            COM(2016) 330 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Γαλλίας για το 2016και τη διατύπωση γνώμης του Συμβουλίου σχετικά με το πρόγραμμα σταθερότητας της Γαλλίας για το 2016

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Γαλλίας για το 2016

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Γαλλίας για το 2016

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών
                  2
               , και ιδίως το άρθρο 6 παράγραφος 1,

               Έχοντας υπόψη τη σύσταση της Ευρωπαϊκής Επιτροπής
                  3
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  4
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 26 Νοεμβρίου 2015, η Επιτροπή εξέδωσε την Ετήσια Επισκόπηση της Ανάπτυξης
                  5
               , με την οποία σηματοδοτήθηκε η έναρξη του Ευρωπαϊκού Εξαμήνου του 2016 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011, η Επιτροπή εξέδωσε την Έκθεση του Μηχανισμού Επαγρύπνησης
                  6
               , στην οποία διαπίστωσε ότι η Γαλλία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για σύσταση του Συμβουλίου σχετικά με την οικονομική πολιτική της ζώνης του ευρώ
                  7
               . Η σύσταση εγκρίθηκε από το Ευρωπαϊκό Συμβούλιο στις 18-19 Φεβρουαρίου 2016 και εκδόθηκε από το Συμβούλιο στις 8 Μαρτίου 2016. Ως χώρα με νόμισμα το ευρώ και λαμβανομένης υπόψη τη στενής διασύνδεσης των οικονομιών της Οικονομικής και Νομισματικής Ένωσης, η Γαλλία θα πρέπει να διασφαλίσει την πλήρη και έγκαιρη εφαρμογή της σύστασης.

               (2)Η έκθεση χώρας του 2016 για την Γαλλία
                  8
                δημοσιεύθηκε στις 26 Φεβρουαρίου 2016. Αξιολογήθηκε η πρόοδος της Γαλλίας όσον αφορά την υλοποίηση των ειδικών ανά χώρα συστάσεων που είχαν εγκριθεί στις 14 Ιουλίου 2015 από το Συμβούλιο και η πρόοδος της Γαλλίας ως προς την επίτευξη των εθνικών στόχων της στο πλαίσιο της στρατηγικής «Ευρώπη 2020». Περιελάμβανε επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή παρουσίασε τα αποτελέσματα της εμπεριστατωμένης επισκόπησης
                  9
               . Από την ανάλυσή της, η Επιτροπή καταλήγει στο συμπέρασμα ότι η Γαλλία παρουσιάζει υπερβολικές μακροοικονομικές ανισορροπίες. Ειδικότερα, δεδομένου ότι τόσο η ανάπτυξη όσο και ο πληθωρισμός διατηρούνται σε χαμηλά επίπεδα, η Γαλλία έχει υψηλό και αυξανόμενο δημόσιο χρέος, ενώ η ανταγωνιστικότητά της παρουσιάζει επιδείνωση. Ο κίνδυνος δυσμενών επιπτώσεων στη γαλλική οικονομία και, δεδομένου του μεγέθους της, μετάδοσης αρνητικών δευτερογενών αποτελεσμάτων στην οικονομική και νομισματική ένωση, είναι ιδιαίτερα σοβαρός.

               (3)Στις 29 Απριλίου 2016, η Γαλλία υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σταθερότητας του 2016. Λόγω της αλληλεξάρτησής τους, τα δύο προγράμματα αξιολογήθηκαν ταυτοχρόνως.

               (4)Κατά τον προγραμματισμό των ευρωπαϊκών διαρθρωτικών και επενδυτικών ταμείων για την περίοδο 2014-2020, συνυπολογίστηκαν οι σχετικές ειδικές ανά χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013, όπου είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να προβεί σε επανεξέταση του οικείου συμφώνου εταιρικής σχέσης και των σχετικών προγραμμάτων και να προτείνει τροποποιήσεις. Η Επιτροπή έχει παράσχει περισσότερες λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες γραμμές που συνδέουν την αποτελεσματικότητα των ευρωπαϊκών διαρθρωτικών και επενδυτικών ταμείων με τη χρηστή οικονομική διακυβέρνηση
                  10
               .

               (5)Η Γαλλία επί του παρόντος υπάγεται στο στο διορθωτικό σκέλος του Συμφώνου Σταθερότητας και Ανάπτυξης. Η κυβέρνηση, στο πρόγραμμα σταθερότητας του 2016, σχεδιάζει να διορθώσει το υπερβολικό έλλειμμα έως το 2017, σύμφωνα με τη σύσταση του Συμβουλίου της 10ης Μαρτίου 2015. Το ονομαστικό έλλειμμα προβλέπεται να μειωθεί περαιτέρω σε 1,2% του ΑΕΠ το 2019. Ο μεσοπρόθεσμος δημοσιονομικός στόχος – διαρθρωτικό έλλειμμα 0,4% του ΑΕΠ – αναμένεται να επιτευχθεί έως το 2018. Σύμφωνα με το πρόγραμμα σταθερότητας, αναμένεται ότι το 2017 ο λόγος του δημόσιου χρέους προς το ΑΕΠ θα κορυφωθεί στο 96,5% του ΑΕΠ και εν συνεχεία θα υποχωρήσει στο 93,3% του ΑΕΠ το 2019. Το μακροοικονομικό σενάριο στο οποίο στηρίζονται οι δημοσιονομικές προβολές είναι σε γενικές γραμμές εύλογο. Ωστόσο, δεν έχουν ακόμη προσδιοριστεί επαρκώς τα μέτρα που είναι απαραίτητα για τη στήριξη των σχεδιαζόμενων στόχων για το έλλειμμα από το 2017 και μετά. Με βάση τις εαρινές προβλέψεις της Επιτροπής του 2016, το ονομαστικό έλλειμμα αναμένεται να ανέλθει στο 3,4% του ΑΕΠ το 2016, σύμφωνα με το έλλειμμα που συνέστησε το Συμβούλιο. Για το 2017, με αμετάβλητες πολιτικές, το ονομαστικό έλλειμμα προβλέπεται να ανέλθει στο 3,2% του ΑΕΠ, με αποτέλεσμα να υπάρχει κίνδυνος μη τήρησης της προθεσμίας για τη διόρθωση του υπερβολικού ελλείμματος. Η συνιστώμενη προσπάθεια δημοσιονομικής προσαρμογής δεν προβλέπεται να επιτευχθεί το 2016 και το 2017, δεδομένου ότι η στρατηγική εξυγίανσης που ακολούθησε η Γαλλία στηρίζεται κυρίως στη βελτίωση των κυκλικών συνθηκών και στη συνέχιση των χαμηλών επιτοκίων, συνθήκες που είναι εκτός του ελέγχου των αρχών, με αποτέλεσμα να υπάρχει κίνδυνος μη συμμόρφωσης. Με βάση την αξιολόγησή της όσον αφορά το πρόγραμμα σταθερότητας, και λαμβανομένων υπόψη των εαρινών προβλέψεων της Επιτροπής του 2016, το Συμβούλιο είναι της γνώμης ότι υπάρχει κίνδυνος μη συμμόρφωσης της Γαλλίας με τις διατάξεις του Συμφώνου Σταθερότητας και Ανάπτυξης. Ως εκ τούτου, θα χρειαστούν περαιτέρω μέτρα για να εξασφαλιστεί η διατηρήσιμη διόρθωση του υπερβολικού ελλείμματος έως το 2017.

               (6)Το επίπεδο των δημόσιων δαπανών στη Γαλλία είναι ένα από τα υψηλότερα στην ΕΕ και εξακολουθεί να αυξάνεται από το 2010. Η Γαλλία ανακοίνωσε σχέδιο μείωσης των δημόσιων δαπανών κατά 50 δισ. EUR μεταξύ 2015 και 2017 σε όλα τα επίπεδα της γενικής κυβέρνησης, αλλά αυτό μπορεί να μην αρκέσει για την επίτευξη σημαντικής μείωσης των δημοσίων δαπανών. Ο ακριβής προσδιορισμός των μέτρων που στηρίζουν τη μείωση των δαπανών, εφόσον εξασφαλιστεί ότι τα μέτρα εξοικονόμησης πόρων λαμβάνουν υπόψη το σχεδόν μηδενικό ποσοστό πληθωρισμού, θα συμβάλει στην ενίσχυση της αποτελεσματικότητας του εν λόγω σχεδίου.

               (7)Εξακολουθούν να υπάρχουν προβλήματα όσον αφορά την περαιτέρω μείωση του δείκτη δαπανών όπως είχε προγραμματιστεί, δεδομένου ότι η διαδικασία εντοπισμού μεγάλων τομέων που προσφέρονται για σημαντικές εξοικονομήσεις αποδείχθηκε αναποτελεσματική και η επανεξέταση των δαπανών δεν απέφερε μέχρι στιγμής παρά πενιχρά αποτελέσματα. Στον τομέα της στέγασης, η Γαλλία δαπανά σχεδόν το διπλάσιο έναντι των Ευρωπαίων εταίρων της χωρίς αξιοσημείωτη βελτίωση των αποτελεσμάτων στη στεγαστική αγορά. Το συνδυασμένο αποτέλεσμα της εφαρμογής της προβλεπόμενης μείωσης των επιχορηγήσεων προς τις αρχές τοπικής αυτοδιοίκησης από την κεντρική κυβέρνηση και του μεγαλύτερου ελέγχου των δαπανών της τοπικής αυτοδιοίκησης, ιδίως με τη συγκράτηση της αύξησης των διοικητικών δαπανών των τοπικών αρχών, θα μπορούσε να διατηρήσει το επενδυτικό τους δυναμικό. Η επανεξέταση των δαπανών θα μπορούσε να αποτελέσει κατάλληλο μέσο για τον προσδιορισμό των εν λόγω εξοικονομήσεων πόρων. Επιπλέον, η πρόσφατη μεταρρύθμιση της τοπικής αυτοδιοίκησης προσφέρει δυνατότητες αύξησης της αποτελεσματικότητας του συστήματος σε μεσομακροπρόθεσμο ορίζοντα.

               (8)Δεν είναι δυνατόν να επιτευχθεί σημαντική εξοικονόμηση πόρων βραχυπρόθεσμα χωρίς σημαντική περιστολή της αύξησης των δαπανών κοινωνικής ασφάλισης, που αντιπροσωπεύουν περισσότερο από το ήμισυ των δαπανών της γενικής κυβέρνησης. Το συνταξιοδοτικό σύστημα ενδέχεται να συνεχίσει να αντιμετωπίζει ελλείμματα σε βραχυπρόθεσμη έως μεσοπρόθεσμη βάση, ιδίως υπό δυσμενείς μακροοικονομικές συνθήκες. Επιπλέον, οι προγενέστερες μεταρρυθμίσεις του συνταξιοδοτικού συστήματος δεν αναμένεται να μειώσουν το τρέχον υψηλό επίπεδο του ποσοστού των δημόσιων δαπανών για συντάξεις παρά μετά το 2025. Η Γαλλία έχει θέσει φιλόδοξους στόχους για το 2016 και το 2017 όσον αφορά τον περιορισμό της αύξησης των δαπανών για την υγεία. Οι εν λόγω στόχοι θα μπορούσαν να συμπληρωθούν με περαιτέρω προσπάθειες για την εξεύρεση τρόπων βελτίωσης της αποτελεσματικότητας μεσομακροπρόθεσμα.

               (9)Έχουν ληφθεί μέτρα πολιτικής για τη μείωση του εργασιακού κόστους και τη βελτίωση των περιθωρίων κέρδους των επιχειρήσεων μέσω έκπτωσης φόρου ύψους 20 δισ. EUR υπέρ της ανταγωνιστικότητας και της απασχόλησης, καθώς και μέσω της πρόσθετης μείωσης των εργοδοτικών εισφορών κοινωνικής ασφάλισης ύψους 10 δισ. EUR, που είχαν προβλεφθεί στο πλαίσιο του συμφώνου ευθύνης και αλληλεγγύης. Ο σχεδιασμός των μέτρων αυτών, που αντιστοιχούν σε 1,5% του ΑΕΠ και συμβάλλουν στη μείωση των αποκλίσεων μεταξύ της Γαλλίας και του μέσου όρου της ζώνης του ευρώ όσον αφορά τη φορολογική επιβάρυνση της εργασίας, ενδέχεται να εμποδίσει την αποτελεσματικότητά τους. Τα αποτελέσματα των προβλεπόμενων αξιολογήσεων αυτών των μέτρων μείωσης του κόστους θα βοηθήσουν στη λήψη αποφάσεων για τον μελλοντικό σχεδιασμό των εν λόγω καθεστώτων, ώστε να εξασφαλιστεί ότι τα μέτρα αυτά εκπληρώνουν τους στόχους τους από πλευράς αποδοτικότητας. Τα αποτελέσματά τους στη διαμόρφωση των μισθών και της απασχόλησης έχουν ιδιαίτερη σημασία για τις εν λόγω αξιολογήσεις.

               (10)Στο σημερινό πλαίσιο υψηλής ανεργίας, υπάρχει κίνδυνος το κόστος εργασίας σε επίπεδο κατώτατου μισθού να συνιστά εμπόδιο στην απασχόληση των ατόμων με χαμηλό επίπεδο προσόντων. Ενώ οι κατώτατες αποδοχές είναι υψηλές σε σχέση με τον μέσο μισθό, το κόστος της εργασίας στο επίπεδο του κατώτατου μισθού έχει μειωθεί μέσω απαλλαγών από τις εισφορές κοινωνικής ασφάλισης. Οι αυξήσεις του κατώτατου μισθού προκαλούν αυξήσεις των αποδοχών για όλες τις κατηγορίες εργαζομένων και συμπιέζουν τους μισθούς προς τα πάνω. Ο μηχανισμός τιμαριθμικής αναπροσαρμογής του κατώτατου μισθού προκαλεί αναδράσεις μεταξύ της αύξησης του μέσου μισθού και των μεταβολών του κατώτατου μισθού, που καθυστερούν την αναγκαία προσαρμογή των μισθών σε περίπτωση δυσμενών οικονομικών συνθηκών.

               (11)Παρ’ όλες τις πρόσφατες μεταρρυθμίσεις, οι εργοδότες έχουν περιορισμένη μόνο ευελιξία να αποκλίνουν από κλαδικές συμφωνίες. Αυτό αφορά όλες τις πτυχές των συνθηκών απασχόλησης, όπως οι μισθοί, ο χρόνος εργασίας, οι συνθήκες απασχόλησης και εργασίας, και περιορίζει τις δυνατότητες των επιχειρήσεων να προσαρμόζουν το εργατικό δυναμικό ανάλογα με τις ανάγκες τους. Επί του παρόντος, οι κλάδοι μπορεί να αποτρέπουν τις εταιρείες να καθορίζουν, κατά περίπτωση και μετά από διαπραγματεύσεις με τους κοινωνικούς εταίρους, τους όρους υπό τους οποίους ο χρόνος εργασίας μπορεί να αποκλίνει από τις κλαδικές συμφωνίες. Η υιοθέτηση παρεκκλίσεων από κλαδικές συμφωνίες και γενικές νομικές διατάξεις σχετικά με τις συνθήκες απασχόλησης, μέσω συμφωνιών σε επίπεδο επιχειρήσεων, θα μπορούσε να διευκολυνθεί, σε συνεργασία με τους κοινωνικούς εταίρους.

               (12)Το 2015, το ποσοστό ανεργίας αυξήθηκε σε 10,4%. Το ποσοστό ανεργίας είναι υψηλότερο μεταξύ των νέων, των υπηκόων τρίτων χωρών και των λιγότερο ειδικευμένων εργαζομένων. Η διάρθρωση της αγοράς εργασίας χαρακτηρίζεται από όλο και μεγαλύτερη πόλωση· εργαζόμενοι με ιδιαίτερα υψηλό επίπεδο κατάρτισης προσλαμβάνονται με συμβάσεις αορίστου χρόνου, ενώ ένα σταθερό ποσοστό των θέσεων εργασίας χαμηλής ειδίκευσης καθίσταται όλο και περισσότερο επισφαλές. Το ποσοστό των συμβάσεων ορισμένου χρόνου διάρκειας μικρότερης από ένα μήνα στο σύνολο των προσλήψεων αυξήθηκε σε σχεδόν 70% το 2015. Το νομικό πλαίσιο που διέπει τις συμβάσεις εργασίας, ιδίως η νομοθεσία για τις απολύσεις όσον αφορά τις συμβάσεις αορίστου χρόνου, μπορεί να συντελεί στη μεγάλη κατάτμηση της αγοράς εργασίας. Η μακρόχρονη επιδείνωση της αγοράς εργασίας δημιουργεί πιέσεις στη βιωσιμότητα του συστήματος παροχών ανεργίας. Τον Φεβρουάριο του 2016, το έλλειμμα είχε εκτιμηθεί σε 4,5 δισ. EUR το 2015, 4,2 δισ. EUR το 2016 και 3,5 δισ. EUR το 2017. Αυτό θα μπορούσε να οδηγήσει σε περαιτέρω αύξηση του επιπέδου χρέους του συστήματος από 25,8 δισ. EUR το 2015 σε 30,0 δισ. EUR το 2016 και σε 33,6 δισ. EUR το 2017. Ο υπολογισμός των παροχών ευνοεί διαδοχικές βραχυπρόθεσμες θέσεις πλήρους απασχόλησης έναντι μακροπρόθεσμων θέσεων μερικής απασχόλησης και δημιουργεί κίνητρα για τους εργοδότες να προσφέρουν βραχυπρόθεσμη απασχόληση που συμπληρώνεται με εργασιακές παροχές. Επιπλέον, ο σχεδιασμός του συστήματος παροχών ανεργίας, ιδίως όσον αφορά τις προϋποθέσεις επιλεξιμότητας και τη σταδιακή μείωση των παροχών, μπορεί να εξασθενήσει τα κίνητρα για την επιστροφή στην εργασία.

               (13)Η μετάβαση από το σχολείο στην εργασία εξακολουθεί να είναι δυσχερής και αυτοί που πλήττονται περισσότερο είναι οι νέοι με τα λιγότερα προσόντα. Η προσφυγή σε προγράμματα μαθητείας μειώνεται μεταξύ των κατηγοριών χαμηλής εξειδίκευσης λόγω των διαφοροποιημένων περιφερειακών στρατηγικών και της περιορισμένης ικανότητας του συστήματος να προσαρμόζεται σε νέες οικονομικές ανάγκες. Η προσφορά κατάρτισης για τους ανέργους, τους εργαζόμενους χαμηλότερης ειδίκευσης και τους εργαζόμενους σε ΜΜΕ παραμένει ανεπαρκής, παρά τις συνεχιζόμενες μεταρρυθμίσεις της επαγγελματικής κατάρτισης, μεταξύ άλλων, όσον αφορά τη διακυβέρνηση, τα κίνητρα και τον επαγγελματικό προσανατολισμό και το νέο στοχοθετημένο πρόγραμμα κατάρτισης για ανέργους. Η μη ικανοποιητική συνεργασία μεταξύ των διαφόρων φορέων που συμμετέχουν στη συνεχή επαγγελματική κατάρτιση εμποδίζει την αποτελεσματική κατανομή των πόρων. Ο λογαριασμός προσωπικής δραστηριότητας που πρόκειται να θεσπιστεί ενδέχεται να συμβάλει στην επανεξισορρόπηση της πρόσβασης στην εργασία.

               (14)Η ποιότητα του γαλλικού επιχειρηματικού περιβάλλοντος εξακολουθεί να αξιολογείται ως μέτρια, ιδίως όσον αφορά τον φόρτο που προκαλούν οι κρατικές ρυθμίσεις, όπου η Γαλλία κατατάσσεται σε χαμηλή θέση σε διεθνείς συγκρίσεις. Το πρόγραμμα απλούστευσης συνεχίζεται όπως είχε προγραμματιστεί, αλλά η εφαρμογή του εμφανίζει άνιση πρόοδο, ιδίως όσον αφορά τα μέτρα που απευθύνονται σε επιχειρήσεις, όπου εξακολουθούν να υπάρχουν προβλήματα σε αρκετούς τομείς.

               (15)Η γαλλική οικονομία έχει δυσανάλογα υψηλό ποσοστό μικρών επιχειρήσεων σε σύγκριση με άλλα κράτη μέλη και αυτό περιορίζει το επίπεδο της παραγωγικότητάς τους. Πρόσφατες πρωτοβουλίες για να μετριαστούν οι επιπτώσεις των απαιτήσεων που σχετίζονται με το μέγεθος δεν αναμένεται να επηρεάσουν σημαντικά την ανάπτυξη των επιχειρήσεων, δεδομένης της περιορισμένης εμβέλειας ή του προσωρινού χαρακτήρα τους. Κατά συνέπεια, οι επιδράσεις κατωφλίου θα συνεχίσουν να περιορίζουν την ανάπτυξη των γαλλικών επιχειρήσεων.

               (16)Ο ανταγωνισμός στον τομέα των υπηρεσιών έχει βελτιωθεί σε ορισμένους τομείς, αλλά εξακολουθούν να υφίστανται φραγμοί σε άλλους, ιδίως στον τομέα των υπηρεσιών υποστήριξης επιχειρήσεων, δεδομένου ότι σημαντικό μέρος των εν λόγω υπηρεσιών έμεινε ανεπηρέαστο από τις πρόσφατες μεταρρυθμίσεις, και στις βιομηχανίες δικτύου. Ορισμένα εμπόδια εισόδου στην αγορά και κανονιστικές ρυθμίσεις, καθώς και οι επιβεβλημένες τιμές, περιορίζουν την οικονομική δραστηριότητα στα νομοθετικά κατοχυρωμένα επαγγέλματα και αποτελούν τροχοπέδη για την παραγωγικότητα άλλων τομέων που χρησιμοποιούν τις υπηρεσίες αυτές. Άλλα προβλήματα έχουν την προέλευσή τους στην περιοριστική εφαρμογή των απαιτήσεων αδειοδότησης.

               (17)Η Γαλλία συνεχίζει να υστερεί σε σχέση τους πρωτοπόρους της καινοτομίας στην ΕΕ, παρά τη γενναιόδωρη υποστήριξη από το κράτος στον τομέα αυτό. Υπήρξε πληθώρα και αστάθεια δημόσιων καθεστώτων υποστήριξης της καινοτομίας κατά τα τελευταία 15 έτη, γεγονός που προκαλεί ανησυχίες όσον αφορά τον γενικό συντονισμό, τη συνεκτικότητα και την αποτελεσματικότητα των καθεστώτων αυτών. Αυτό επηρεάζει ιδίως τις ΜΜΕ.

               (18)Το 2014, ο λόγος των φόρων προς το ΑΕΠ ήταν 45,9%, ένας από τους υψηλότερους στην ΕΕ. Η συνολική φορολογική επιβάρυνση εξακολουθεί να αυξάνεται και η σύνθεσή της δεν συμβάλλει στην οικονομική ανάπτυξη, καθώς ασκεί μεγάλη πίεση στους συντελεστές παραγωγής και σχετικά μικρή πίεση στην κατανάλωση. Οι φόροι εταιρειών άρχισαν να υποχωρούν ελαφρά το 2014 και παρατηρείται μείωση της απόστασης μεταξύ Γαλλίας και μέσου όρου της ΕΕ από πλευράς περιβαλλοντικής φορολογίας, αλλά τα έσοδα από τον ΦΠΑ παραμένουν χαμηλά τόσο ως ποσοστό του ΑΕΠ όσο και ως ποσοστό της συνολικής φορολογικής επιβάρυνσης λόγω των χαμηλών συντελεστών, της ευρείας εφαρμογής μειωμένων συντελεστών και του μεγάλου αριθμού των εξαιρέσεων. Εκτός από τη συνεχιζόμενη σταδιακή κατάργηση των εισφορών αλληλεγγύης των εταιρειών, δεν έχουν ακόμη υλοποιηθεί συγκεκριμένα μέτρα για την επίτευξη του εξαγγελθέντος στόχου μείωσης του νόμιμου συντελεστή φόρου εισοδήματος των επιχειρήσεων σε 28% το 2020.

               (19)Το φορολογικό σύστημα είναι πολύ περίπλοκο. Διατηρείται μεγάλος αριθμός αναποτελεσματικών φόρων που αποφέρουν λίγα ή καθόλου έσοδα και η φορολογία εισοδήματος φυσικών προσώπων είναι ιδιαίτερα πολύπλοκη, πράγμα που συνεπάγεται σημαντικό διοικητικό κόστος. Παρόλο που στον νόμο για τον προγραμματισμό των δημόσιων οικονομικών για την περίοδο 2014-2019 θεσπίστηκε η υποχρέωση τακτικής αξιολόγησης και παρακολούθησης των φορολογικών δαπανών, η προβλεπόμενη μείωση των φορολογικών δαπανών για το 2016 είναι περιορισμένη μετά αύξηση επί σειρά ετών.

               (20)Συνολικά, οι φραγμοί για τις ιδιωτικές επενδύσεις είναι μέτριοι, και τα σημαντικότερα εμπόδια είναι ο αυξημένος κανονιστικός φόρτος και οι υψηλοί φορολογικοί συντελεστές. Το επενδυτικό περιβάλλον θα μπορούσε να αναβαθμιστεί με τη βελτίωση του επιχειρηματικού περιβάλλοντος, τη μείωση των φόρων επί της παραγωγής και την απλούστευση του φορολογικού συστήματος. Όλα τα μέτρα που λαμβάνονται για τη βελτίωση της ανταγωνιστικότητας των γαλλικών επιχειρήσεων, είτε αυτή σχετίζεται με το κόστος είτε όχι, προσφέρουν δυνατότητες αύξησης του επιπέδου των επενδύσεων και παροχής κινήτρων στις επιχειρήσεις για επενδύσεις σε φυσικό και ανθρώπινο κεφάλαιο, με στόχο τη βελτίωση της παραγωγικότητας. Το μακροπρόθεσμο αναπτυξιακό δυναμικό περιορίζεται επίσης από τις υποτονικές επενδύσεις σε δραστηριότητες καινοτομίας.

               (21)Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Γαλλίας και τη δημοσίευσε στην έκθεση του 2016 για τη χώρα. Επίσης, αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί στη Γαλλία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Γαλλία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων. Οι συστάσεις της στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 5 κατωτέρω.

               (22)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του
                  11
                αποτυπώνεται ειδικότερα στην κατωτέρω σύσταση 1.

               (23)Βάσει της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις του σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 5 κατωτέρω.

               ΣΥΝΙΣΤΑ στη Γαλλία να λάβει μέτρα κατά την περίοδο 2016-2017 προκειμένου:

               1.Να διασφαλίσει τη μόνιμη διόρθωση του υπερβολικού ελλείμματος έως το 2017 μέσω της θέσπισης των απαιτούμενων διαρθρωτικών μέτρων και της χρησιμοποίησης όλων των έκτακτων εσόδων για τη μείωση του ελλείμματος και του χρέους. Να προσδιορίσει τις περικοπές δαπανών που προγραμματίζονται για τα επόμενα έτη και να εντείνει τις προσπάθειες για αύξηση του ποσού που εξοικονομείται από την επανεξέταση των δαπανών, συμπεριλαμβανομένων των δαπανών των φορέων τοπικής αυτοδιοίκησης, έως το τέλος του 2016. Να ενισχύσει τις ανεξάρτητες αξιολογήσεις των δημόσιων πολιτικών προκειμένου να εντοπιστούν τρόποι αύξησης της αποτελεσματικότητας σε όλους τους υποτομείς της γενικής κυβέρνησης.

               2.Να διασφαλίσει ότι οι μειώσεις του κόστους εργασίας θα συνεχιστούν και ότι η εξέλιξη των κατώτατων μισθών συνάδει με τη δημιουργία θέσεων εργασίας και την ανταγωνιστικότητα. Να προβεί σε μεταρρύθμιση του εργατικού δικαίου, ώστε να παρέχονται περισσότερα κίνητρα στους εργοδότες να πραγματοποιούν προσλήψεις με συμβάσεις αορίστου χρόνου.

               3.Να βελτιώσει τη σύνδεση μεταξύ του εκπαιδευτικού τομέα και της αγοράς εργασίας, ιδίως με τη μεταρρύθμιση της μαθητείας και της επαγγελματικής κατάρτισης, με έμφαση στα άτομα χαμηλής ειδίκευσης. Να αναλάβει δράση μέχρι τα τέλη του 2016 για τη μεταρρύθμιση του συστήματος παροχών ανεργίας με στόχο την αποκατάσταση της δημοσιονομικής βιωσιμότητας του συστήματος και την παροχή περισσότερων κινήτρων για επιστροφή στην εργασία.

               4,Να άρει τα εμπόδια άσκησης δραστηριοτήτων στον τομέα των υπηρεσιών, ιδίως όσον αφορά τις υπηρεσίες υποστήριξης επιχειρήσεων και τα νομοθετικά κατοχυρωμένα επαγγέλματα. Να λάβει μέτρα για την απλούστευση και τη βελτίωση της αποτελεσματικότητας των καθεστώτων στο πλαίσιο της πολιτικής καινοτομίας. Έως το τέλος του 2016, να θεσπίσει περαιτέρω μεταρρυθμίσεις όσον αφορά τα κριτήρια μεγέθους στις κανονιστικές ρυθμίσεις,τα οποία εμποδίζουν την ανάπτυξη των επιχειρήσεων και να συνεχίσει την απλοποίηση των διοικητικών, φορολογικών και λογιστικών κανόνων που διέπουν τις επιχειρήσεις με τη συνέχιση του προγράμματος απλούστευσής τους.

               5.Να λάβει μέτρα για τη μείωση των φόρων επί της παραγωγής και του νόμιμου συντελεστή φόρου εισοδήματος των επιχειρήσεων, με παράλληλη διεύρυνση της φορολογικής βάσης για την κατανάλωση, ιδίως όσον αφορά τον ΦΠΑ. Να καταργήσει τις μη αποδοτικές φορολογικές δαπάνες, να καταργήσει τους φόρους που αποφέρουν λίγα ή καθόλου έσοδα και να εγκρίνει τη μεταρρύθμιση της παρακράτησης του φόρου εισοδήματος φυσικών προσώπων στην πηγή μέχρι το τέλος του 2016.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  ΕΕ L 306 της 23.11.2011, σ. 25.

                     (3)
                  COM (2016) 330 final.

                     (4)
                  P8_TA(2016)0058, P8_TA(2016)0059 και P8_TA(2016)0060.

                     (5)
                  COM(2015) 690 final.

                     (6)
                  COM(2015) 691 final.

                     (7)
                  COM(2015) 692 final.

                     (8)
                  SWD(2016) 79 final.

                     (9)
                  COM(2016) 95 final.

                     (10)
                  COM(2014) 494 final.

                     (11)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.5.2016
            COM(2016) 323 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Βουλγαρίας για το 2016και τη διατύπωση γνώμης του Συμβουλίου σχετικά με το πρόγραμμα σύγκλισης της Βουλγαρίας για το 2016

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Βουλγαρίας για το 2016

                  και τη διατύπωση γνώμης του Συμβουλίου σχετικά με το πρόγραμμα σύγκλισης της Βουλγαρίας για το 2016

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 9 παράγραφος 2,

               Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών
                  2
               , και ιδίως το άρθρο 6 παράγραφος 1,

               Έχοντας υπόψη τη σύσταση της Ευρωπαϊκής Επιτροπής
                  3
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  4
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 26 Νοεμβρίου 2015, η Επιτροπή εξέδωσε την Ετήσια Επισκόπηση της Ανάπτυξης
                  5
               , με την οποία σηματοδοτήθηκε η έναρξη του Ευρωπαϊκού Εξαμήνου του 2016 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011, η Επιτροπή ενέκρινε την Έκθεση του Μηχανισμού Επαγρύπνησης
                  6
               , στην οποία η Βουλγαρία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)Η έκθεση χώρας του 2016 για τη Βουλγαρία
                  7
                δημοσιεύθηκε στις 26 Φεβρουαρίου 2016. Αξιολογήθηκε η πρόοδος της Βουλγαρίας όσον αφορά την υλοποίηση των ειδικών ανά χώρα συστάσεων που είχαν εγκριθεί στις 14 Ιουλίου 2015 και η πρόοδος της Βουλγαρίας ως προς την επίτευξη των εθνικών στόχων της στο πλαίσιο της στρατηγικής «Ευρώπη 2020». Περιελάμβανε επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή εξέδωσε ανακοίνωση
                  8
                σχετικά με τα αποτελέσματα της εμπεριστατωμένης επισκόπησης. Από την ανάλυσή της, η Επιτροπή καταλήγει στο συμπέρασμα ότι η Βουλγαρία παρουσιάζει υπερβολικές μακροοικονομικές ανισορροπίες. Ειδικότερα, η οικονομία χαρακτηρίζεται από εναπομένουσες αδυναμίες του χρηματοπιστωτικού τομέα και υψηλό εταιρικό δανεισμό σε συνθήκες υψηλής ανεργίας.

               (3)Στις 15 Απριλίου 2016, η Βουλγαρία υπέβαλε το εθνικό της πρόγραμμα μεταρρυθμίσεων για το 2016 και το πρόγραμμα σύγκλισης του 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)Κατά τον προγραμματισμό των ευρωπαϊκών διαρθρωτικών και επενδυτικών ταμείων για την περίοδο 2014-2020, συνυπολογίστηκαν οι σχετικές ειδικές ανά χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013, αν είναι αναγκαίο, για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να προβεί σε επανεξέταση του οικείου συμφώνου εταιρικής σχέσης και των σχετικών προγραμμάτων και να προτείνει τροποποιήσεις. Η Επιτροπή έχει παράσχει περαιτέρω λεπτομέρειες σχετικά με τον τρόπο με τον οποίο προτίθεται να κάνει χρήση της παρούσας διάταξης σε κατευθυντήριες γραμμές σχετικά με την εφαρμογή των μέτρων που συνδέουν την αποτελεσματικότητα των ευρωπαϊκών διαρθρωτικών και επενδυτικών ταμείων με τη χρηστή οικονομική διακυβέρνηση
                  9
               .

               (5)Επί του παρόντος, η Βουλγαρία υπάγεται στο προληπτικό σκέλος του Συμφώνου Σταθερότητας και Ανάπτυξης. Με το πρόγραμμα σύγκλισης του 2016, η κυβέρνηση σχεδιάζει τη σταδιακή βελτίωση του ονομαστικού ελλείμματος στο -1,9% του ΑΕΠ το 2016 και στo -0,2% του ΑΕΠ το 2019. Ο μεσοπρόθεσμος δημοσιονομικός στόχος — διαρθρωτικό έλλειμμα 1% του ΑΕΠ — προγραμματίζεται να επιτευχθεί από το 2017. Σύμφωνα με το πρόγραμμα σύγκλισης, ο δείκτης δημόσιου χρέους προς το ΑΕΠ αναμένεται να κορυφωθεί στο 31,8% το 2018 και να μειωθεί στο 30,8% το 2019. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι σχετικά ευνοϊκό. Δεν έχουν ακόμη προσδιοριστεί επαρκώς τα μέτρα που χρειάζονται για τη στήριξη των προβλεπόμενων στόχων για το έλλειμμα από το 2017 και μετά. Με βάση τις εαρινές προβλέψεις του 2016 της Επιτροπής, υπάρχει κίνδυνος κάποιας απόκλισης από την πορεία προσαρμογής για την επίτευξη του μεσοπρόθεσμου δημοσιονομικού στόχου το 2016, καθώς και το 2017, σε βάση αμετάβλητων πολιτικών. Με βάση την αξιολόγησή της όσον αφορά το πρόγραμμα σύγκλισης, και λαμβανομένων υπόψη των εαρινών προβλέψεων του 2016 της Επιτροπής, το Συμβούλιο είναι της γνώμης ότι η Βουλγαρία αναμένεται να συμμορφωθεί σε γενικές γραμμές με τις διατάξεις του Συμφώνου Σταθερότητας και Ανάπτυξης. Εντούτοις, θα χρειασθούν περαιτέρω μέτρα για να εξασφαλιστεί η συμμόρφωση τόσο το 2016 όσο και το 2017.

               (6)Η Βουλγαρία έχει σημειώσει κάποια πρόοδο όσον αφορά τη συμμόρφωση με την περυσινή σύσταση να καταστήσει αποδοτικότερες τις δαπάνες της στον τομέα της υγείας, ιδίως με την εκπόνηση εθνικού χάρτη για την υγεία ο οποίος θα επιτρέπει τον προγραμματισμό των ιατρικών δαπανών βάσει εδαφικών κριτηρίων και των αναγκών του πληθυσμού. Το βουλγαρικό σύστημα υγειονομικής περίθαλψης αντιμετωπίζει σημαντικές προκλήσεις, όπως η περιορισμένη πρόσβαση, η χαμηλή χρηματοδότηση και τα πλημμελή αποτελέσματα στον τομέα της υγείας. Παρά τις πρόσφατες προσπάθειες για βελτίωση της είσπραξης των φόρων, η παραοικονομία παραμένει σημαντική πρόκληση για τα δημόσια έσοδα. Η αδήλωτη εργασία, συμπεριλαμβανομένης τόσο της αναληθούς δήλωσης του πραγματικού ύψους των αποδοχών όσο και της μη καταβολής εισφορών κοινωνικής ασφάλισης, στρεβλώνει την αγορά εργασίας και μειώνει τα φορολογικά έσοδα.

               (7)Περιπτώσεις αλόγιστων επιχειρηματικών πρακτικών σε ολόκληρο τον χρηματοπιστωτικό τομέα, σε συνδυασμό με αναποτελεσματική εποπτεία, έχουν δημιουργήσει το κατάλληλο περιβάλλον για τη συσσώρευση ανισορροπιών. Η ολοκλήρωση, κατά τρόπο διαφανή και σύμφωνα με τις βέλτιστες διεθνείς πρακτικές, της επανεξέτασης των τομέων των τραπεζών, των ασφαλιστικών εταιρειών και των συνταξιοδοτικών ταμείων που δρομολογήθηκαν πρόσφατα, καθώς και η λήψη των αναγκαίων μέτρων παρακολούθησης θα ενισχύσουν την εμπιστοσύνη στον χρηματοπιστωτικό τομέα. Επιπλέον, οι συνέχιση των προσπαθειών βελτίωσης της χρηματοπιστωτικής εποπτείας, τόσο στους τραπεζικούς όσο και στους μη τραπεζικούς κλάδους, θα συμβάλει σημαντικά στην ενίσχυση του χρηματοπιστωτικού συστήματος και θα του επιτρέψει να στηρίξει τη διαφαινόμενη μακροοικονομική ανάκαμψη.

               (8)Η αγορά εργασίας σημείωσε ελαφρά ανάκαμψη αλλά οι εναπομένουσες αδυναμίες εξακολουθούν να παρεμποδίζουν την ανάπτυξη και περιορίζουν την ικανότητα προσαρμογής της οικονομίας. Η προσαρμογή της αγοράς εργασίας παρεμποδίζεται από τον διαρθρωτικό χαρακτήρα της μακροχρόνιας ανεργίας, τη συρρίκνωση και τη γήρανση του εργατικού δυναμικού, το χαμηλό επίπεδο συμμετοχής στην αγορά εργασίας και τις αναντιστοιχίες δεξιοτήτων. Παρόλο που η ανεργία υποχωρεί σταδιακά, εξακολουθούν να υπάρχουν σημαντικές προκλήσεις, όσον αφορά, για παράδειγμα, τους μακροχρόνια ανέργους και τους νέους που βρίσκονται εκτός απασχόλησης, εκπαίδευσης ή κατάρτισης. Οι ενεργητικές πολιτικές για την αγορά εργασίας θα μπορούσαν να διαδραματίσουν ισχυρότερο ρόλο όσον αφορά την παροχή βοήθειας προς τις ομάδες αυτές ώστε να αποκτήσουν πρόσβαση στην αγορά εργασίας. Η ενεργοποίηση των ατόμων που λαμβάνουν κοινωνικές παροχές παρεμποδίζεται από τον κατακερματισμό και την περιορισμένη συνεργασία των διαφόρων οργανισμών που προσφέρουν τις εν λόγω παροχές, καθώς και υπηρεσίες ένταξης στην αγορά εργασίας. Ειδικά κέντρα για την απασχόληση και την παροχή κοινωνικής αρωγής, τα οποία συνδυάζουν τις υπηρεσίες του γραφείου εύρεσης εργασίας και της υπηρεσίας κοινωνικής πρόνοιας, έχουν αναπτυχθεί βάσει πιλοτικού σχεδίου, αλλά δεν έχει ληφθεί ακόμα απόφαση για εφαρμογή του σχεδίου σε ευρύτερη κλίμακα όταν λήξει το πρόγραμμα τον Δεκέμβριο του 2016.

               (9)Παρόλο που ο κατώτατος μισθός στη Βουλγαρία παραμένει ο χαμηλότερος στην ΕΕ, έχει αυξηθεί σημαντικά από το 2011 και η απουσία αντικειμενικών κριτηρίων για τον καθορισμό του κατώτατου μισθού προκαλεί αβεβαιότητα. Παρά το έργο που έχει πραγματοποιηθεί από την κυβέρνηση και τους κοινωνικούς εταίρους στον τομέα αυτό, η Βουλγαρία εξακολουθεί να μη διαθέτει σαφείς κατευθυντήριες γραμμές ή διαφανή κριτήρια για τον καθορισμό του κατώτατου μισθού που να λαμβάνουν υπόψη τον αντίκτυπό του στη δημιουργία θέσεων εργασίας, τις κοινωνικές συνθήκες και την ανταγωνιστικότητα.

               (10)Η Βουλγαρία εξακολουθεί να εμφανίζει πολύ υψηλό ποσοστό ατόμων που αντιμετωπίζουν κίνδυνο φτώχειας ή κοινωνικού αποκλεισμού και σημαντικές ανισότητες. Η επίτευξη προόδου στην αντιμετώπιση της φτώχειας και του κοινωνικού αποκλεισμού παρεμποδίζεται από τις συνεχιζόμενες προκλήσεις όσον αφορά την ενσωμάτωση των Ρομά στην αγορά εργασίας, τη διευκόλυνση της μετάβασης από την εκπαίδευση στην εργασία και τη βελτίωση της κάλυψης και της αποτελεσματικότητας των κοινωνιών πολιτικών και των πολιτικών για την υγεία και την αγορά εργασίας. Το σύστημα γενικού ελάχιστου εισοδήματος παρέχει πολύ περιορισμένα επίπεδα στήριξης και προσβασιμότητας στον πληθυσμό. Το ύψος των επιδομάτων είναι κάτω από το όριο της φτώχειας και δεν έχει αυξηθεί σύμφωνα με την εξέλιξη του μέσου και κατώτατου μισθού των τελευταίων ετών. Σύμφωνα με εκτιμήσεις σχετικά με την κάλυψη, μεγάλο μέρος των δικαιούχων δεν λαμβάνει τις παροχές που προορίζονται για αυτούς. Η βελτίωση των προσπαθειών κάλυψης των μειονεκτουσών ομάδων-στόχων, με παράλληλη άσκηση υπεύθυνης δημοσιονομικής πολιτικής, θα συντελούσε στη μείωση της φτώχειας.

               (11)Το εκπαιδευτικό σύστημα έχει περιορισμένη ικανότητα ένταξης ευάλωτων ομάδων και εφοδιασμού των μαθητών με τις κατάλληλες δεξιότητες. Ευάλωτες ομάδες όπως οι Ρομά και οι μαθητές από φτωχές οικογένειες εξακολουθούν να αντιμετωπίζουν σημαντικά εμπόδια πρόσβασης και ολοκλήρωσης της σχολικής εκπαίδευσης. Το επίπεδο εγγραφής των Ρομά σε όλα τα επίπεδα της εκπαίδευσης είναι σημαντικά χαμηλότερο από ό,τι για τους μη Ρομά. Το ποσοστό πρόωρης εγκατάλειψης του σχολείου εξακολουθεί να αυξάνεται και είναι ιδιαίτερα υψηλό στις αγροτικές περιοχές και στις λιγότερο ανεπτυγμένες περιφέρειες. Η άρση των φραγμών για τη συμμετοχή των μειονεκτούντων παιδιών στην προσχολική εκπαίδευση έχει ουσιαστική σημασία για την αύξηση των εκπαιδευτικών αποτελεσμάτων και την πρόληψη της πρόωρης εγκατάλειψης του σχολείου. Ο νέος νόμος για την προσχολική και Σχολική Εκπαίδευση που ψηφίστηκε από το Κοινοβούλιο τον Σεπτέμβριο του 2015 αποτελεί σημαντικό βήμα προς τη συνολική μεταρρύθμιση του εκπαιδευτικού συστήματος. Η εφαρμογή της νομοθεσίας αυτής, σε συνδυασμό με στοχοθετημένα μέτρα για την αντιμετώπιση των μη νομοθετικών φραγμών που δυσχεραίνουν την πλήρη συμμετοχή των μειονεκτουσών ομάδων στην εκπαίδευση, αναμένεται να συμβάλει στη βελτίωση του αναπτυξιακού δυναμικού της βουλγαρικής οικονομίας και της κοινωνικής συνοχής μακροπρόθεσμα. Τα ποσοστά εγγραφής και αποφοίτησης των φοιτητών στην τριτοβάθμια εκπαίδευση εμφανίζουν άνοδο και το ποσοστό απασχόλησης πρόσφατων πτυχιούχων ανακάμπτει με βραδείς ρυθμούς, μολονότι παραμένει πολύ χαμηλότερο από τον μέσο όρο της ΕΕ.

               (12)Οι κίνδυνοι που απορρέουν από την υψηλή χρέωση των επιχειρήσεων και τους φραγμούς για την απομόχλευση παραμένουν σημαντικοί. Το ισχύον πλαίσιο αφερεγγυότητας παρέχει πολύ λίγα περιθώρια για μια αποτελεσματική διαδικασία αναδιάρθρωσης χρέους και συμβάλλει ελάχιστα στην αντιμετώπιση του υψηλού επιπέδου χρέωσης των επιχειρήσεων. Μεταρρυθμίσεις με σκοπό τη διευκόλυνση των διαδικασιών αφερεγγυότητας εταιρειών θα μπορούσαν να βελτιώσουν την απομόχλευση και να ανοίξουν τον δρόμο σε νέες δανειοδοτήσεις και επενδύσεις.

               (13)Το σύστημα δημοσίων συμβάσεων στη Βουλγαρία εξακολουθεί να κατατρύχεται από διαρθρωτικές αδυναμίες, συμπεριλαμβανομένων συστηματικών παρατυπιών στις διαδικασίες σύναψης συμβάσεων, έλλειψης διοικητικής ικανότητας και ανεπάρκειας των μηχανισμών ελέγχου, σε συνδυασμό με συστηματικές δικαστικές προσφυγές, οι οποίες καθυστερούν συχνά τα εκτελούμενα έργα. Η μετάβαση προς πλήρως ηλεκτρονικές δημόσιες συμβάσεις δεν σημείωσε παρά περιορισμένη μόνο πρόοδο. Οι ανεπάρκειες του βουλγαρικού συστήματος δημοσίων συμβάσεων έχουν οδηγήσει σε διακοπή πληρωμών και σε δημοσιονομικές διορθώσεις σε χρηματοδοτικά προγράμματα της ΕΕ, ενώ επηρεάζουν επίσης το γενικότερο επιχειρηματικό περιβάλλον.

               (14)Οι ασταθείς πολιτικές και η έλλειψης εμπιστοσύνης στα βασικά δημόσια θεσμικά όργανα, όπως το δικαστικό σώμα, συνιστούν σημαντικούς αποτρεπτικούς παράγοντες για επενδύσεις στη βουλγαρική οικονομία. Η βραδεία εφαρμογή των μεταρρυθμίσεων στη δημόσια διοίκηση και σε συγκεκριμένους τομείς όπως η έρευνα, η καινοτομία και η ενέργεια, εμποδίζει τη βελτίωση του επενδυτικού κλίματος. Παρότι η Βουλγαρία ενέκρινε στρατηγικό πλαίσιο για τη μεταρρύθμιση και τον εκσυγχρονισμό της δημόσιας διοίκησης, η πρόοδος είναι βραδεία και η εφαρμογή του συχνά αναβάλλεται. Η νέα νομοθεσία δεν υποβάλλεται σε συστηματική εκτίμηση επιπτώσεων, παρά το γεγονός ότι καταβλήθηκαν ορισμένες προσπάθειες για να αλλάξει αυτή η κατάσταση. Οι συχνές αλλαγές του νομικού πλαισίου προκαλούν αβεβαιότητα και επηρεάζουν το επιχειρηματικό περιβάλλον. Η διαφθορά παραμένει σημαντική πηγή ανησυχίας και οι προσπάθειες των εθνικών αρχών να αντιμετωπίσουν το πρόβλημα αυτό εξακολουθούν να προσκρούουν στην αδυναμία και στον κατακερματισμό των θεσμικών οργάνων. Στο πλαίσιο του μηχανισμού συνεργασίας και ελέγχου, η Βουλγαρία λαμβάνει συστάσεις για τη μεταρρύθμιση του δικαστικού συστήματος και την καταπολέμηση της διαφθοράς και του οργανωμένου εγκλήματος. Κατά συνέπεια, μολονότι οι τομείς αυτοί έχουν καθοριστική σημασία για το εν γένει επιχειρηματικό περιβάλλον, δεν καλύπτονται από τις ειδικές ανά χώρα συστάσεις για τη Βουλγαρία.

               (15)Στο πλαίσιο του Ευρωπαϊκού Εξαμήνου, η Επιτροπή διενήργησε διεξοδική ανάλυση της οικονομικής πολιτικής της Βουλγαρίας και τη δημοσίευσε στην έκθεση του 2016 για τη χώρα. Προέβη επίσης σε αξιολόγηση του προγράμματος σύγκλισης και του εθνικού προγράμματος μεταρρυθμίσεων, καθώς και των επακόλουθων ενεργειών σε συνέχεια των συστάσεων που διατυπώθηκαν προς τη Βουλγαρία τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Βουλγαρία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 4 κατωτέρω.

               (16)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης και η γνώμη του
                  10
                αντικατοπτρίζεται ιδίως στη σύσταση 1 κατωτέρω.

               (17)Βάσει της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σύγκλισης. Οι συστάσεις του σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 4 κατωτέρω.

               ΣΥΝΙΣΤΑ στη Βουλγαρία να αναλάβει δράση το 2016 και το 2017 προκειμένου:

               1.Να επιτύχει ετήσια δημοσιονομική προσαρμογή κατά 0,5% του ΑΕΠ για την επίτευξη του μεσοπρόθεσμου δημοσιονομικού στόχου το 2016 και το 2017. Να βελτιώσει περαιτέρω την είσπραξη των φόρων και να λάβει μέτρα για να περιορίσει την έκταση της παραοικονομίας, συμπεριλαμβανομένης της αδήλωτης εργασίας.

               2.Έως το τέλος του 2016, να ολοκληρώσει την επανεξέταση της ποιότητας των στοιχείων ενεργητικού και την άσκηση προσομοίωσης ακραίων καταστάσεων του τραπεζικού τομέα. Έως το τέλος του 2016, να ολοκληρώσει την επανεξέταση των ισολογισμών και την άσκηση προσομοίωσης ακραίων καταστάσεων για τις ασφαλιστικές εταιρείες και να προβεί σε επανεξέταση των στοιχείων ενεργητικού των ιδιωτικών συνταξιοδοτικών ταμείων. Να προβεί στις αναγκαίες ενέργειες παρακολούθησης και στους τρεις τομείς και να συνεχίσει να βελτιώνει την τραπεζική και μη τραπεζική εποπτεία.

               3.Να ενισχύσει και να ολοκληρώσει τις πολιτικές για τις κοινωνικές υπηρεσίες και για την αγορά εργασίας, ειδικότερα για τους μακροχρόνια ανέργους και τους νέους που βρίσκονται εκτός απασχόλησης, εκπαίδευσης ή κατάρτισης. Να παράσχει περισσότερες δυνατότητες ποιοτικής εκπαίδευσης στις μειονεκτούσες ομάδες, συμπεριλαμβανομένων των Ρομά. Να βελτιώσει την αποτελεσματικότητα του συστήματος υγείας αυξάνοντας την πρόσβαση και τη χρηματοδότηση, καθώς και τα αποτελέσματα στον τομέα της υγείας. Σε διαβούλευση με τους κοινωνικούς εταίρους, να θεσπίσει κατευθυντήριες γραμμές και κριτήρια για τον καθορισμό του κατώτατου μισθού. Να αυξήσει την κάλυψη και την επάρκεια του συστήματος ελάχιστου εισοδήματος.

               4.
                     Να προβεί σε μεταρρύθμιση του πλαισίου αφερεγγυότητας ώστε να επιταχύνει τις διαδικασίες ανάκαμψης και εξυγίανσης και να βελτιώσει την αποτελεσματικότητα και τη διαφάνειά τους. Να αυξήσει την ικανότητα των δικαστηρίων όσον αφορά τις διαδικασίες αφερεγγυότητας. Να ενισχύσει την ικανότητα της υπηρεσίας δημόσιων συμβάσεων και των αναθετουσών αρχών και να βελτιώσει τον σχεδιασμό και τον έλεγχο των διαδικασιών ανάθεσης δημοσίων συμβάσεων. Να επισπεύσει την καθιέρωση των ηλεκτρονικών δημοσίων συμβάσεων.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  ΕΕ L 306 της 23.11.2011, σ. 25.

                     (3)
                  COM(2016) 323 final.

                     (4)
                  P8_TA(2016)0058, P8_TA(2016)0059 και P8_TA(2016)0060.

                     (5)
                  COM(2015) 690 final.

                     (6)
                  COM(2015) 691 final.

                     (7)
                  SWD(2016) 72 final.

                     (8)
                  COM(2016) 95 final.

                     (9)
                  COM(2014) 494 final.

                     (10)
                  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97 του Συμβουλίου.


                            ΕΥΡΩΠΑΪΚΗ
                            ΕΠΙΤΡΟΠΗ
                                                  Βρυξέλλες, 13.5.2015
                                                  COM(2015) 274 final
                                      Σύσταση για
                             ΣΥΣΤΑΣΗ ΤΟΥ ΣΥΜΒΟΥΛΙΟΥ
        σχετικά με το Εθνικό Πρόγραμμα Μεταρρυθμίσεων της Σλοβακίας για το 2015
   και τη διατύπωση γνώμης του Συμβουλίου σχετικά με το Πρόγραμμα Σταθερότητας της
                                  Σλοβακίας για το 2015
EL                                                                                EL
 ---pagebreak---                                             Σύσταση για
                                  ΣΥΣΤΑΣΗ ΤΟΥ ΣΥΜΒΟΥΛΙΟΥ
        σχετικά με το Εθνικό Πρόγραμμα Μεταρρυθμίσεων της Σλοβακίας για το 2015
   και τη διατύπωση γνώμης του Συμβουλίου σχετικά με το Πρόγραμμα Σταθερότητας της
                                       Σλοβακίας για το 2015
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο
   121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997,
   για την ενίσχυση της εποπτείας της δημοσιονομικής κατάστασης και την εποπτεία και τον
   συντονισμό των οικονομικών πολιτικών1, και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής2,
   Έχοντας υπόψη τα ψηφίσματα του Ευρωπαϊκού Κοινοβουλίου3,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:
   (1)     Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της
           Επιτροπής να δρομολογηθεί νέα στρατηγική για την ανάπτυξη και την απασχόληση,
           με την ονομασία «Ευρώπη 2020», η οποία να βασίζεται στον βελτιωμένο
           συντονισμό των οικονομικών πολιτικών. Η στρατηγική εστιάζει στα κύρια πεδία στα
           οποία απαιτούνται μέτρα για την τόνωση του δυναμικού της Ευρώπης για βιώσιμη
           ανάπτυξη και ανταγωνιστικότητα.
   (2)     Στις 13 Ιουλίου 2010, το Συμβούλιο, βάσει προτάσεων της Επιτροπής, εξέδωσε
           σύσταση σχετικά με τους γενικούς προσανατολισμούς της οικονομικής πολιτικής
           των κρατών μελών και της Ένωσης (2010 έως 2014) και στις 21 Οκτωβρίου 2010
           εξέδωσε απόφαση σχετικά με τις κατευθυντήριες γραμμές για τις πολιτικές
           απασχόλησης των κρατών μελών. Από κοινού αποτελούν τις «ολοκληρωμένες
           κατευθυντήριες γραμμές» τις οποίες τα κράτη μέλη κλήθηκαν να λάβουν υπόψη στις
           οικονομικές πολιτικές και τις πολιτικές απασχόλησης.
   1
          ΕΕ L 209 της 2.8.1997, σ. 1.
   2
          COM(2015) 274.
   3
          P8_TA(2015)0067, P8_TA(2015)0068, P8_TA(2015)0069.
EL                                               2                                         EL
 ---pagebreak---    (3)  Στις 8 Ιουλίου 2014, το Συμβούλιο εξέδωσε σύσταση σχετικά με το Εθνικό
        Πρόγραμμα Μεταρρυθμίσεων της Σλοβακίας για το 2014 και διατύπωσε τη γνώμη
        του σχετικά με το επικαιροποιημένο Πρόγραμμα Σταθερότητας της Σλοβακίας για το
        2014. Στις 28 Νοεμβρίου 2014, σύμφωνα με τον κανονισμό (ΕΕ) αριθ 473/20134, η
        Επιτροπή παρουσίασε τη γνώμη της για το σχέδιο δημοσιονομικού προγράμματος
        της Σλοβακίας για το 20155.
   (4)  Στις 28 Νοεμβρίου 2014, η Επιτροπή εξέδωσε την ετήσια επισκόπηση της
        ανάπτυξης6, με την οποία σηματοδοτήθηκε η έναρξη του Ευρωπαϊκού Εξαμήνου του
        2015 σχετικά με τον συντονισμό των οικονομικών πολιτικών. Την ίδια ημέρα, βάσει
        του κανονισμού (ΕΕ) αριθ. 1176/2011, η Επιτροπή εξέδωσε την έκθεση του
        μηχανισμού επαγρύπνησης7, στην οποία δεν προσδιόρισε τη Σλοβακία ως ένα από
        τα κράτη μέλη για τα οποία απαιτείται εμπεριστατωμένη εξέταση.
   (5)  Στις 18 Δεκεμβρίου 2014, το Ευρωπαϊκό Συμβούλιο ενέκρινε τις προτεραιότητες για
        ώθηση των επενδύσεων, επιτάχυνση των διαρθρωτικών μεταρρυθμίσεων και
        υλοποίηση υπεύθυνης, ευνοϊκής για την ανάπτυξη δημοσιονομικής εξυγίανσης.
   (6)  Στις 26 Φεβρουαρίου 2015, η Επιτροπή εξέδωσε την έκθεση χώρας του 2015 για τη
        Σλοβακία8. Στην εν λόγω έκθεση αξιολογήθηκε η πρόοδος της Σλοβακίας στην
        αντιμετώπιση προβλημάτων που περιέχονται στις ανά χώρα συστάσεις οι οποίες
        εκδόθηκαν στις 8 Ιουλίου 2014.
   (7)  Στις 29 Απριλίου 2015, η Σλοβακία υπέβαλε το εθνικό πρόγραμμα μεταρρυθμίσεων
        για το 2015 και το πρόγραμμα σταθερότητας του 2015. Προκειμένου να ληφθεί
        υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.
   (8)  Η Σλοβακία υπόκειται επί του παρόντος στο προληπτικό σκέλος του Συμφώνου
        Σταθερότητας και Ανάπτυξης. Σύμφωνα με το πρόγραμμα σταθερότητας του 2015 η
        κυβέρνηση στοχεύει να βελτιώσει το ονομαστικό έλλειμμα σε 2,5% του ΑΕΠ το
        2015 και περαιτέρω σε 0,5% του ΑΕΠ το 2018. Σύμφωνα με το πρόγραμμα
        σταθερότητας, ο μεσοπρόθεσμος στόχος - διαρθρωτικό έλλειμμα 0,5% του ΑΕΠ -
        αναμένεται να επιτευχθεί από το 2017. Ο δείκτης χρέους της γενικής κυβέρνησης
        προς το ΑΕΠ αναμένεται να μειωθεί οριακά το 2015 σε 53,4% και να συνεχίσει την
        πτωτική πορεία σε 50,3% το 2018. Το μακροοικονομικό σενάριο στο οποίο
        στηρίζονται οι εν λόγω δημοσιονομικές προβλέψεις είναι εύλογο. Ωστόσο, δεν έχουν
        προσδιοριστεί επαρκώς τα μέτρα για τη στήριξη των προγραμματισμένων στόχων
        για το έλλειμμα από το 2016 και εξής. Με βάση τις εαρινές προβλέψεις της
        Επιτροπής το 2015, η καθαρή αύξηση των δαπανών είναι χαμηλότερη από τον
        δείκτη αναφοράς τόσο το 2015 όσο και το 2016 και συνεπώς πληρούνται οι
        απαιτήσεις του Συμφώνου Σταθερότητας και Ανάπτυξης. Με βάση την αξιολόγηση
        του προγράμματος σταθερότητας και λαμβανομένων υπόψη των εαρινών
        προβλέψεων της Επιτροπής το 2015, το Συμβούλιο είναι της γνώμης ότι η Σλοβακία
        αναμένεται να συμμορφωθεί προς τις διατάξεις του Συμφώνου Σταθερότητας και
        Ανάπτυξης.
   (9)  Η αγορά εργασίας παρουσίασε ενδείξεις ανάκαμψης το 2014, αλλά η ανεργία
        παραμένει σε υψηλά επίπεδα. Τα αντικίνητρα στο σύστημα κοινωνικής ασφάλισης
   4
       ΕΕ L 140 της 27.5.2013, σ. 11.
   5
       C(2014) 8814 final.
   6
       COM(2014) 902.
   7
       COM(2014) 904.
   8
       SWD(2015) 44 final/2.
EL                                          3                                            EL
 ---pagebreak---         έχουν μειωθεί και έχει επιτευχθεί ορισμένη πρόοδος ως προς τη μείωση της ανεργίας
        των νέων, αλλά η μακροχρόνια ανεργία παραμένει σημαντική πρόκληση και η
        απασχόληση μεταξύ των Ρομά και των ατόμων χαμηλής ειδίκευσης είναι χαμηλή.
        Αν και έχουν γίνει ορισμένα αρχικά βήματα για τη βελτίωση των δημόσιων
        υπηρεσιών απασχόλησης, οι εν λόγω υπηρεσίες διαθέτουν περιορισμένη ικανότητα
        παροχής εξατομικευμένων υπηρεσιών, ιδίως στα άτομα που είναι περισσότερο
        απομακρυσμένα από την αγορά εργασίας. Το ποσοστό απασχόλησης των γυναικών
        εξακολουθεί να είναι πολύ κάτω από τον μέσο όρο της ΕΕ, γεγονός που αντανακλά
        την ανεπαρκή παροχή οικονομικά προσιτών υπηρεσιών παιδικής μέριμνας καλής
        ποιότητας, καθώς και την σχετικά μακρά διάρκεια της γονικής άδειας.
   (10) Η Σλοβακία σημείωσε πρόοδο σε ό, τι αφορά τη μάθηση με βάση την εργασία, με τη
        θέση σε ισχύ ενός νέου νόμου για την επαγγελματική εκπαίδευση και κατάρτιση το
        2015. Ωστόσο, περιορισμένη πρόοδος έχει σημειωθεί όσον αφορά τη βελτίωση των
        συνθηκών διδασκαλίας, την ενθάρρυνση της δημιουργίας προπτυχιακών
        προγραμμάτων περισσότερο προσανατολισμένων στη σταδιοδρομία και την αύξηση
        του ποσοστού των παιδιών Ρομά που έχουν πρόσβαση σε προσχολική εκπαίδευση
        και υπηρεσίες φροντίδας. Δεν έχουν ληφθεί μέτρα για να εξασφαλιστεί μια ευρύτερη
        συμμετοχή των Ρομά στην επαγγελματική κατάρτιση και στην τριτοβάθμια
        εκπαίδευση. Σημειώθηκε περιορισμένη μόνο πρόοδος όσον αφορά την αντιμετώπιση
        των ελλείψεων στο σλοβακικό σύστημα έρευνας και καινοτομίας και οι κύριες
        ανάγκες εντοπίζονται, ιδίως, στη βελτίωση της ποιότητας και της αξίας της
        επιστημονικής βάσης και στην προώθηση της συνεργασίας μεταξύ του
        ακαδημαϊκού, του ερευνητικού και του επιχειρηματικού κόσμου.
   (11) Η κακή ποιότητα του επιχειρηματικού περιβάλλοντος της Σλοβακίας μειώνει την
        ελκυστικότητα της χώρας τόσο για ξένες όσο και για εγχώριες επενδύσεις. Η
        ανεπάρκεια που χαρακτηρίζει την αποδοτικότητα και την ποιότητα της δημόσιας
        διοίκησης και του δικαστικού συστήματος είναι ιδιαιτέρως επιζήμια για το
        επιχειρηματικό περιβάλλον. Η δημόσια διοίκηση πάσχει από μεγάλη εναλλαγή του
        προσωπικού και ανεπαρκή διαχείριση των ανθρώπινων πόρων. Οι προσπάθειες για
        την καταπολέμηση της διαφθοράς είναι, μέχρι σήμερα, περιορισμένες. Ειδικότερα,
        δεν έχει αντιμετωπιστεί η ανάγκη ενίσχυσης της αναλυτικής και ελεγκτικής
        ικανότητας της φορολογικής διοίκησης. Οι δημόσιες συμβάσεις πάσχουν από
        εδραιωμένες αδυναμίες, οι οποίες επηρεάζουν την κατανομή των δημόσιων πόρων.
   (12) Ενώ οι πρόσφατες αλλαγές στο φορολογικό σύστημα έχουν συμβάλει στη βελτίωση
        των δημόσιων οικονομικών, οι δαπάνες που συνδέονται με τη γήρανση του
        πληθυσμού θα επιβαρύνουν στο μέλλον την επί του παρόντος σχετικά υγιή
        κατάσταση του χρέους της Σλοβακίας. Η μακροπρόθεσμη βιωσιμότητα των
        δημόσιων οικονομικών εξαρτάται από την ικανότητα της κυβέρνησης να αυξήσει
        την οικονομική αποτελεσματικότητα του τομέα της ιατροφαρμακευτικής
        περίθαλψης. Το συνολικό επίπεδο αποδοτικότητας του σλοβακικού συστήματος
        υγείας είναι περιορισμένο και δεν λειτουργεί ικανοποιητικά σε σχέση με τα
        αντίστοιχα συστήματα της υπόλοιπης ΕΕ. Η κυβέρνηση ενέκρινε νέα στρατηγική για
        την υγεία για την περίοδο 2014-2020, ούτως ώστε να προσπαθήσει να αντιμετωπίσει
        τις ελλείψεις του εθνικού συστήματος υγείας. Η στρατηγική εφαρμόζεται, αλλά τα
        περισσότερα μέτρα δεν έχουν ακόμη τεθεί σε ισχύ. Επίσης, εξακολουθούν να
        υπάρχουν αδυναμίες στον τομέα της είσπραξης και διαχείρισης των φόρων.
   (13) Οι χαμηλές επιδόσεις των επενδύσεων κατά τα τελευταία χρόνια μπορούν να
        υπονομεύσουν τις μακροπρόθεσμες αναπτυξιακές προοπτικές της Σλοβακίας. Η
        μείωση των ιδιωτικών επενδύσεων μεταξύ 2008 και 2013 ήταν ιδιαίτερα έντονη, με
EL                                           4                                            EL
 ---pagebreak---          τις μη χρηματοδοτικές εταιρείες να αντιπροσωπεύουν περίπου το 90 % της μείωσης
         των συνολικών επενδύσεων λόγω της μείωσης των εισροών άμεσων ξένων
         επενδύσεων. Το 2013, η επένδυση σε κεφαλαιουχικά αγαθά εξακολουθούσε να είναι
         κατά περίπου 13 % χαμηλότερη σε πραγματικούς όρους από ό, τι ήταν το 2008.
         Ωστόσο, παρόλο που οι δημόσιες επενδύσεις περιορίστηκαν πολύ λιγότερο, η
         μείωση εξακολουθεί να έχει σημαντικές συνέπειες, λαμβανομένων υπόψη των
         μεγάλης κλίμακας έργων υποδομής στον τομέα των μεταφορών τα οποία
         διαδραματίζουν ουσιαστικό ρόλο στην αξιοποίηση του δυναμικού ανάπτυξης των
         κεντρικών και ανατολικών περιοχών της Σλοβακίας. Τα διοικητικά και τα
         ρυθμιστικά εμπόδια που σχετίζονται με τον προγραμματισμό των επενδύσεων,
         καθώς και η έλλειψη διαφάνειας και η μεγάλη διάρκεια των διαδικασιών
         εξασφάλισης οικοδομικών αδειών και αδειών χρήσης γης αποτελούν τροχοπέδη για
         τις δημόσιες επενδύσεις. Τα ταμεία της ΕΕ αντιπροσωπεύουν πολύ μεγάλο μέρος
         των συνολικών δημόσιων επενδύσεων στη Σλοβακία, σε σύγκριση με τα επίπεδα
         που παρατηρήθηκαν σε άλλα κράτη μέλη της περιοχής της. Επιπλέον, η
         απορρόφηση των κονδυλίων της ΕΕ παρεμποδίζεται από αδύναμη διακυβέρνηση
         των διαδικασιών προγραμματισμού, κακό σχεδιασμό και επιλογή έργων και μη
         συμμόρφωση προς τις απαιτήσεις όσον αφορά την εκτίμηση περιβαλλοντικών
         επιπτώσεων. Η χρήση ειδικά προσαρμοσμένων προδιαγραφών στις δημόσιες
         συμβάσεις περιορίζει τον ανταγωνισμό και οδηγεί σε υψηλές τελικές τιμές.
         Βελτιωμένη εποπτεία και μεγαλύτερη εμπειρογνωμοσύνη στους δημόσιους φορείς
         που συμμετέχουν σε δημόσιες συμβάσεις θα μπορούσε να βοηθήσει στο να
         ξεπεραστούν τα προβλήματα αυτά. Η ανεπαρκής αποτελεσματικότητα και ποιότητα
         του συστήματος δημόσιας διοίκησης και δικαιοσύνης είναι ιδιαίτερα επιζήμια για το
         επιχειρηματικό περιβάλλον και δεν έχουν αντιμετωπιστεί ακόμη θέματα όπως η
         μεταρρύθμιση των κανόνων πολιτικής δικονομίας και η άνιση κατανομή του φόρτου
         εργασίας των δικαστηρίων.
   (14)  Στο πλαίσιο του Ευρωπαϊκού Εξαμήνου, η Επιτροπή διενήργησε εμπεριστατωμένη
         ανάλυση της οικονομικής πολιτικής της Σλοβακίας και τη δημοσίευσε στην έκθεση
         του 2015 για τη χώρα. Προέβη επίσης σε αξιολόγηση του Προγράμματος
         Σταθερότητας και του Εθνικού Προγράμματος Μεταρρυθμίσεων, καθώς και των
         επακόλουθων ενεργειών σε συνέχεια των συστάσεων που διατυπώθηκαν προς τη
         Σλοβακία τα προηγούμενα έτη. Έλαβε υπόψη όχι μόνο τη χρησιμότητά τους για την
         άσκηση διατηρήσιμης δημοσιονομικής και κοινωνικοοικονομικής πολιτικής στη
         Σλοβακία, αλλά και το κατά πόσο συνάδουν με τους κανόνες και τις κατευθύνσεις
         της ΕΕ, δεδομένης της ανάγκης ενίσχυσης της συνολικής οικονομικής
         διακυβέρνησης της Ευρωπαϊκής Ένωσης μέσω της συνεκτίμησης στοιχείων σε
         επίπεδο ΕΕ κατά τη διαμόρφωση των μελλοντικών εθνικών αποφάσεων. Οι
         συστάσεις της στο πλαίσιο του Ευρωπαϊκού Εξαμήνου αποτυπώνονται στις
         συστάσεις 1 έως 4 κατωτέρω.
   (15)  Βάσει της παρούσας αξιολόγησης, το Συμβούλιο εξέτασε το πρόγραμμα
         σταθερότητας της Σλοβακίας και η γνώμη του9 είναι ότι Σλοβακία συμμορφώνεται
         προς τις διατάξεις του Συμφώνου Σταθερότητας και Ανάπτυξης.
   (16)  Στο πλαίσιο του Ευρωπαϊκού Εξαμήνου, η Επιτροπή προέβη επίσης σε ανάλυση της
         οικονομικής πολιτικής της ζώνης του ευρώ στο σύνολό της. Με βάση την ανάλυση
         αυτή το Συμβούλιο εξέδωσε ειδικές συστάσεις για τα κράτη μέλη νόμισμα των
   9
        Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.
EL                                                5                                         EL
 ---pagebreak---           οποίων είναι το ευρώ. Η Σλοβακία θα πρέπει επίσης να εξασφαλίσει την πλήρη και
          έγκαιρη εφαρμογή των εν λόγω συστάσεων.
   ΣΥΝΙΣΤΑ στη Σλοβακία να αναλάβει δράση το 2015 και το 2016 προκειμένου:
   1.     Να βελτιωθεί η οικονομική αποτελεσματικότητα του τομέα της ιατροφαρμακευτικής
          περίθαλψης, μεταξύ άλλων μέσω της βελτίωσης της διαχείρισης της νοσοκομειακής
          περίθαλψης και της ενίσχυσης της πρωτοβάθμιας περίθαλψης Να λάβει μέτρα για τη
          βελτίωση της είσπραξης των φόρων.
   2.     Να λάβει πρόσθετα μέτρα για την αντιμετώπιση της μακροχρόνιας ανεργίας με τη
          θέσπιση μέτρων ενεργοποίησης, εκπαιδευτικών προγραμμάτων δεύτερης ευκαιρίας
          και ποιοτικής κατάρτισης προσαρμοσμένης στις ανάγκες των ατόμων. Να βελτιώσει
          τα κίνητρα για τις γυναίκες ώστε να παραμείνουν ή να επιστρέψουν στην αγορά
          εργασίας, μέσω της βελτίωσης των υποδομών μέριμνας για τα παιδιά.
   3.     Να βελτιώσει την ποιότητα της κατάρτισης των εκπαιδευτικών και της
          ελκυστικότητας του επαγγέλματος του εκπαιδευτικού ώστε να αναχαιτιστεί η
          επιδείνωση των εκπαιδευτικών αποτελεσμάτων. Να αυξήσει τη συμμετοχή των
          παιδιών Ρομά στην κανονική εκπαίδευση και σε υψηλής ποιότητας προσχολική
          εκπαίδευση.
   4.     Να τονώσει τις επενδύσεις στις υποδομές, να βελτιώσει και να εξορθολογίσει τις
          διοικητικές διαδικασίες για την έκδοση οικοδομικών αδειών και αδειών χρήσης γης.
          Να αυξήσει τον ανταγωνισμό στους δημόσιους διαγωνισμούς και να βελτιώσει τους
          εποπτικούς μηχανισμούς στις δημόσιες συμβάσεις.
   Βρυξέλλες,
                                             Για το Συμβούλιο
                                             Ο Πρόεδρος
EL                                             6                                           EL


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.5.2016
            COM(2016) 328 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Ιρλανδίας για το 2016και τη διατύπωση γνώμης του Συμβουλίου σχετικά με το πρόγραμμα σταθερότητας της Ιρλανδίας για το 2016

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Ιρλανδίας για το 2016

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Ιρλανδίας για το 2016

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών
                  2
               , και ιδίως το άρθρο 6 παράγραφος 1,

               Έχοντας υπόψη τη σύσταση της Ευρωπαϊκής Επιτροπής
                  3
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  4
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 26 Νοεμβρίου 2015, η Επιτροπή εξέδωσε την Ετήσια Επισκόπηση της Ανάπτυξης
                  5
               , με την οποία σηματοδοτήθηκε η έναρξη του Ευρωπαϊκού Εξαμήνου του 2016 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης
                  6
               , στην οποία η Ιρλανδία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για σύσταση του Συμβουλίου σχετικά με την οικονομική πολιτική της ζώνης του ευρώ
                  7
               . Η παρούσα σύσταση εγκρίθηκε από το Ευρωπαϊκό Συμβούλιο στις 18-19 Φεβρουαρίου 2016 και εκδόθηκε από το Συμβούλιο στις 8 Μαρτίου 2016. Ως χώρα με νόμισμα το ευρώ και λαμβανομένης υπόψη τη στενής διασύνδεσης των οικονομιών της Οικονομικής και Νομισματικής Ένωσης, η Ιρλανδία θα πρέπει να διασφαλίσει την πλήρη και έγκαιρη εφαρμογή αυτών των συστάσεων.

               (2)Η έκθεση χώρας του 2016 για την Ιρλανδία
                  8
                δημοσιεύθηκε στις 26 Φεβρουαρίου 2016. Αξιολογήθηκε η πρόοδος της Ιρλανδίας όσον αφορά την υλοποίηση των ειδικών για τη χώρα συστάσεων που είχαν εγκριθεί στις 14 Ιουλίου 2015 και η πρόοδος της Ιρλανδίας ως προς την επίτευξη των εθνικών στόχων της στο πλαίσιο της στρατηγικής «Ευρώπη 2020». Περιελάμβανε επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή δημοσίευσε τα αποτελέσματα της εμπεριστατωμένης επισκόπησης
                  9
               . Με βάση την ανάλυσή της, η Επιτροπή καταλήγει στο συμπέρασμα ότι η Ιρλανδία παρουσιάζει μακροοικονομικές ανισορροπίες. Ειδικότερα, είναι σημαντικό να αντιμετωπιστεί ο μεγάλος αριθμός καθαρών εξωτερικών υποχρεώσεων, καθώς και το δημόσιο και το ιδιωτικό χρέος που συνιστούν αδυναμίες, παρά τις βελτιώσεις.

               (3)Στις 29 Απριλίου 2016, η Ιρλανδία υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σταθερότητας του 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)Οι συναφείς ειδικές ανά χώρα συστάσεις ελήφθησαν υπόψη κατά τον προγραμματισμό των ευρωπαϊκών διαρθρωτικών και επενδυτικών ταμείων για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013, στις περιπτώσεις κατά τις οποίες είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να προβεί σε επανεξέταση του οικείου συμφώνου εταιρικής σχέσης και των σχετικών προγραμμάτων και να προτείνει τροποποιήσεις. Η Επιτροπή έχει παράσχει περισσότερες λεπτομέρειες σχετικά με τον τρόπο με τον οποίο προτίθεται να κάνει χρήση αυτής της διάταξης σε κατευθυντήριες γραμμές σχετικά με την εφαρμογή των μέτρων που συνδέουν την αποτελεσματικότητα των ευρωπαϊκών διαρθρωτικών και επενδυτικών ταμείων με τη χρηστή οικονομική διακυβέρνηση
                  10
               .

               (5)[Μετά την κατάργηση της διαδικασίας υπερβολικού ελλείμματος, η Ιρλανδία βρίσκεται στο προληπτικό σκέλος του Συμφώνου Σταθερότητας και Ανάπτυξης και υπόκειται στον μεταβατικό κανόνα για το χρέος.] Στο πρόγραμμα σταθερότητας του 2016, το οποίο βασίζεται στην παραδοχή της αμετάβλητης πολιτικής, η κυβέρνηση σχεδιάζει σταδιακή βελτίωση του ονομαστικού ισοζυγίου έως ότου επιτύχει πλεόνασμα της τάξης του 0,4% του ΑΕΠ το 2018. Ο αναθεωρημένος μεσοπρόθεσμος δημοσιονομικός στόχος − διαρθρωτικό έλλειμμα της τάξης του 0,5% του ΑΕΠ – αναμένεται να επιτευχθεί το 2018. Ωστόσο, η ετήσια μεταβολή του εκ νέου υπολογισθέντος
                  11
                διαρθρωτικού ισοζυγίου κατά 0,1% του ΑΕΠ το 2016 δεν εξασφαλίζει επαρκή πρόοδο για την επίτευξη του μεσοπρόθεσμου δημοσιονομικού στόχου. Σύμφωνα με το πρόγραμμα σταθερότητας, ο δείκτης δημόσιου χρέους προς το ΑΕΠ αναμένεται να πέσει στο 88,2% το 2016 και εν συνεχεία να μειωθεί στο 85,5% το 2017. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι εύλογο. Ωστόσο, δεν έχουν προσδιοριστεί επαρκώς τα απαιτούμενα μέτρα στήριξης των προβλεπόμενων στόχων για το έλλειμμα από το 2017 και μετά. Με βάση τις εαρινές προβλέψεις της Επιτροπής του 2016, υπάρχει κίνδυνος να σημειωθεί κάποια απόκλιση από τη συνιστώμενη δημοσιονομική προσαρμογή το 2016, ενώ η Ιρλανδία αναμένεται να συμμορφωθεί το 2017 σε περίπτωση αμετάβλητων πολιτικών. Η Ιρλανδία αναμένεται να συμμορφωθεί με τον μεταβατικό κανόνα για το χρέος το 2016 και το 2017. Το Συμβούλιο, με βάση την αξιολόγησή του για το πρόγραμμα σταθερότητας και λαμβανομένων υπόψη των εαρινών προβλέψεων του 2016 της Επιτροπής, είναι της γνώμης ότι η Ιρλανδία αναμένεται να συμμορφωθεί σε γενικές γραμμές με τις διατάξεις του συμφώνου σταθερότητας και ανάπτυξης. Ωστόσο, θα χρειαστεί να ληφθούν περαιτέρω μέτρα ώστε να εξασφαλιστεί η συμμόρφωση το 2016.

               (6)Οι προσπάθειες για τη διεύρυνση της φορολογικής βάσης ήταν περιορισμένες και τα πρόσφατα φορολογικά μέτρα επικεντρώθηκαν σε περικοπές και μειώσεις. Θα πρέπει να επιτευχθεί περαιτέρω πρόοδος για να καταστεί το φορολογικό σύστημα περισσότερο αποτελεσματικό και ευνοϊκό για την ανάπτυξη. Οι ιρλανδικές αρχές εφαρμόζουν ένα κυλιόμενο πρόγραμμα επανεξέτασης των φορολογικών δαπανών, τα αποτελέσματα του οποίου δημοσιεύονται σε ετήσια έκθεση. Ωστόσο, η διαδικασία επανεξέτασης δεν καλύπτει τις σχετικές με τον ΦΠΑ φορολογικές δαπάνες, ενώ εξακολουθεί να υπάρχει περιθώριο για τη διεύρυνση της φορολογικής βάσης μέσω της αύξησης των λιγότερο στρεβλωτικών φόρων.

               (7)Η οικονομική αποδοτικότητα, η ίση πρόσβαση και η βιωσιμότητα παραμένουν βασικές προκλήσεις για το σύστημα υγείας. Ορισμένοι τομείς μεταρρυθμίσεων προχωρούν, αλλά οι δαπάνες για φαρμακευτικά προϊόντα, ιδίως λόγω του υψηλού κόστους των φαρμάκων από έναν και μοναδικό προμηθευτή, εξακολουθούν να επηρεάζουν την οικονομική αποδοτικότητα. Η δημοσιονομική διαχείριση και τα συστήματα πληροφοριών παραμένουν ανεπαρκή και η άνιση πρόσβαση στην πρωτοβάθμια περίθαλψη εξακολουθεί να αποτελεί πρόβλημα. Το 40% περίπου του πληθυσμού έχει δωρεάν πρόσβαση σε ιατρούς γενικής ιατρικής, ενώ ο υπόλοιπος πληθυσμός επιβαρύνεται πλήρως με το κόστος. Μεγάλη αβεβαιότητα καλύπτει την ευρεία μεταρρύθμιση του συστήματος υγείας δεδομένου ότι το μοντέλο καθολικής ασφάλισης υγείας προκαλεί διλήμματα.

               (8)Για την προώθηση βιώσιμης και ισόρροπης ανάπτυξης στο μέλλον θα πρέπει να αντιμετωπιστούν οι ανάγκες σε υποδομές. Μετά την κορύφωσή τους στο 5,2% του ΑΕΠ το 2008, οι δημόσιες επενδύσεις μειώθηκαν σε μόλις 1,8% του ΑΕΠ το 2013, παρουσιάζοντας ελαφρά ανάκαμψη το 2014, αλλά και πάλι αρκετά κάτω από τον μέσο όρο της ΕΕ. Επιπλέον, η κρίση φαίνεται να οδήγησε σε διαρθρωτική μετατόπιση στη σύνθεση των δαπανών της γενικής κυβέρνησης από τις επενδύσεις προς τις τρέχουσες δαπάνες. Κατά την περίοδο 2010-2013, ο μέσος όρος των κεφαλαιουχικών δαπανών ήταν μόλις 4,8% επί του συνόλου, λιγότερο από το ήμισυ του μακροπρόθεσμου μέσου όρου κατά την περίοδο 1995-2008. Η δραστική μείωση των δημόσιων επενδύσεων επί μία επταετία είχε αρνητικό αντίκτυπο στην ποιότητα και την καταλληλότητα των υποδομών και στην κρατική στήριξη για άυλες επενδύσεις. Υπάρχουν βασικές αδυναμίες στη στέγαση, την ύδρευση, τις δημόσιες μεταφορές και την ικανότητα μετριασμού της κλιματικής αλλαγής. Η ζήτηση για νέες κατοικίες υπερβαίνει επί του παρόντος την προσφορά με μεγάλη διαφορά στις κύριες αστικές περιοχές της χώρας. Αποτέλεσμα ήταν να αυξηθούν απότομα οι τιμές και τα μισθώματα των κατοικιών στις αστικές περιοχές το 2014, ενώ το 2015 παρατηρήθηκε επιβράδυνση της αύξησης αυτής. Προς το παρόν δεν υπάρχει καμία απόδειξη υπερτίμησης, αλλά οι περιορισμοί που τίθενται στον κατασκευαστικό τομέα και την προσφορά στέγης, συμπεριλαμβανομένων ορισμένων που συνδέονται με τις δημόσιες υποδομές, θα μπορούσαν να δημιουργήσουν κινδύνους ανισορροπιών εάν δεν εκλείψουν. Η μετατόπιση του βάρους των δημόσιων δαπανών έχει επηρεάσει επίσης την κρατική στήριξη στην Ε&Α και την καινοτομία, η οποία, το 2014, ήταν κάτω από τα επίπεδα του 2007. Επί του παρόντος, από άποψη δημόσιας Ε&Α ως ποσοστό του ΑΕΠ, η Ιρλανδία κατατάσσεται 22η στην ΕΕ. Αυτό έχει αρνητικό αντίκτυπο στην ανταγωνιστικότητα των ΜΜΕ.

               (9)Η ανεργία έπεσε κάτω από τον μέσο όρο της ΕΕ και τον Μάρτιο του 2016 ανερχόταν σε 8,6%. Ωστόσο, η μακροχρόνια ανεργία και η χαμηλή ένταση εργασίας των νοικοκυριών εξακολουθούν να προκαλούν προβληματισμό. Ειδικότερα, το ποσοστό των μακροχρόνια ανέργων στη συνολική ανεργία παραμένει υψηλό, φθάνοντας το 56,3% κατά το τέταρτο τρίμηνο του 2015, και υπερβαίνει τον μέσο όρο της ΕΕ που είναι 48,3%. Το 2014 (τελευταία συγκρίσιμα δεδομένα), το ποσοστό πληθυσμού που ζει σε νοικοκυριά με πολύ χαμηλή ένταση εργασίας ήταν το υψηλότερο στην ΕΕ (21,1%) ιδιαίτερα στα μονογονεϊκά νοικοκυριά. Το ποσοστό των παιδιών (ηλικίας 0 έως 17 ετών) που αντιμετωπίζουν κίνδυνο φτώχειας ή κοινωνικού αποκλεισμού μειώθηκε το 2014 στο 30,3%, αλλά εξακολουθεί να είναι υψηλότερο από τον μέσο όρο της ΕΕ που είναι 27,8%. Το αντίστοιχο ποσοστό για τα μονογονεϊκά νοικοκυριά (62,5% το 2014) είναι πολύ υψηλότερο από τον μέσο όρο της ΕΕ (48,2%).

               (10)Η Ιρλανδία έχει αρχίσει να εφαρμόζει το πρόγραμμα JobPath για την αντιμετώπιση των αναγκών των μακροχρόνια ανέργων και αναπτύσσει προσέγγιση δραστηριοποίησης για την ενθάρρυνση όσων έχουν δυνατότητες και βούληση να αναλάβουν πιο ενεργό ρόλο στην αγορά εργασίας. Παραμένει πρόκληση η επέκταση των υπηρεσιών στήριξης της απασχόλησης εκείνων που ανέκαθεν αποκλείονταν από την αγορά εργασίας, μεταξύ άλλων των ατόμων με αναπηρία και εκείνων που βαρύνονται με ευθύνες παροχής φροντίδας. Συνολικά, το σύστημα κοινωνικής πρόνοιας λειτουργεί καλά ως προς τον περιορισμό των επιπτώσεων της κρίσης στη φτώχεια και την ανισότητα, αλλά εξακολουθούν να υπάρχουν εμπόδια για τη χωρίς αποκλεισμούς ανάπτυξη. Έχει επιτευχθεί κάποια πρόοδος όσον αφορά την προοδευτική μείωση των παροχών, αλλά εξακολουθούν να υπάρχουν ανησυχίες σχετικά με τις παγίδες αεργίας για ορισμένα νοικοκυριά. Ως ποσοστό των μισθών, το καθαρό κόστος της παιδικής μέριμνας στην Ιρλανδία είναι από τα υψηλότερα στην ΕΕ, το δεύτερο υψηλότερο για τα ζευγάρια και το υψηλότερο για τις μονογονεϊκές οικογένειες. Εξακολουθούν να υπάρχουν ανησυχίες σχετικά με την ποιότητα της παρεχόμενης παιδικής μέριμνας. Για παράδειγμα, το 2014 το ποσοστό των αποφοίτων που εργάζονταν στην προσχολική εκπαίδευση και μέριμνα (15%) παρέμεινε αρκετά χαμηλότερο από το συνιστώμενο επίπεδο. Εξακολουθούν να υφίστανται αναντιστοιχίες δεξιοτήτων και σε ορισμένους τομείς εμφανίζονται ελλείψεις δεξιοτήτων, ενώ οι δυνατότητες αναβάθμισης δεξιοτήτων και επανειδίκευσης παραμένουν ανεπαρκείς, και η μείωση των δαπανών για την παιδεία θα μπορούσε να έχει αρνητικές συνέπειες για τα εκπαιδευτικά αποτελέσματα στο μέλλον.

               (11)Το υψηλό επίπεδο μόχλευσης στον ιδιωτικό τομέα αντικατοπτρίζει τα τρέχοντα προβλήματα απομείωσης δανείων. Στο τέλος Ιουνίου 2015, το μη ενοποιημένο χρέος του ιδιωτικού τομέα ανήλθε σε 266,3% του ΑΕΠ, πολύ πάνω από τον μέσο όρο της ζώνης του ευρώ. Μολονότι το ποσοστό των μη εξυπηρετούμενων δανείων μειώνεται λόγω της οικονομικής ανάκαμψης και των ενεργειών αναδιάρθρωσης, στο τέλος του 2015 παρέμενε ένα από τα υψηλότερα στη ζώνη του ευρώ, σε ποσοστό άνω του 16% του συνόλου των εγχώριων δανείων των τραπεζών. Επιπλέον, το 14,7% των οφειλών ενυπόθηκων δανείων ήταν ληξιπρόθεσμες στο τέλος του 2015, ενώ οι ληξιπρόθεσμοι άνω των δύο ετών λογαριασμοί αντιπροσώπευαν σχεδόν το 10% του συνολικού υπολοίπου ενυπόθηκων δανείων. Η αναδιάρθρωση ενυπόθηκων δανείων είναι ως επί το πλείστον προσωρινή, οπότε είναι εμφανής ο κίνδυνος να υπάρξει εκ νέου αδυναμία πληρωμής, ιδίως σε περίπτωση μακροοικονομικής επιδείνωσης ή εξωτερικού κλυδωνισμού. Τα δάνεια εμπορικών ακινήτων που έχουν χορηγήσει εγχώριες τράπεζες, καθώς και τα δάνεια προς ΜΜΕ και τα επιχειρηματικά δάνεια παραμένουν επίσης προβληματικοί τομείς και τα ποσοστά των μη εξυπηρετούμενων δανείων ανέρχονται σε 37,3% και 13,8% αντίστοιχα. Θα χρειαστεί ακόμη πολύς χρόνος και προσπάθεια για την βιώσιμη αναδιάρθρωση αυτών των λογαριασμών. Οι διαδικασίες προσωπικής αφερεγγυότητας, πτώχευσης, «examinership» (δικαστική προστασία βάσει της ιρλανδικής νομοθεσίας για προβληματικές επιχειρήσεις) και άλλα μέσα μερικής ελάφρυνσης του χρέους με σκοπό την αποκατάσταση της βιωσιμότητας σε νοικοκυριά και επιχειρήσεις εξακολουθούν να υποαξιοποιούνται. Η εισαγωγή του κεντρικού μητρώου πιστώσεων υπήρξε αργή, παρόλο που είναι καθοριστική για τη στήριξη της συνετής δανειοδότησης.

               (12)Ο ρυθμιστικός νόμος για τις νομικές υπηρεσίες του 2015 έχει υπογραφεί, αλλά σε προχωρημένο στάδιο της διαδικασίας δόθηκαν παραχωρήσεις στα νομικά επαγγέλματα οι οποίες μείωσαν σημαντικά την αρχική φιλοδοξία των μεταρρυθμίσεων. Η εφαρμογή του νέου πλαισίου είναι μόλις στη φάση έναρξης και είναι πολύ νωρίς για να πείσει απόλυτα ότι θα τονώσει τον ανταγωνισμό και θα μειώσει το κόστος. Οι νομικές υπηρεσίες είναι σημαντικές για όλους τους τομείς της οικονομίας και το κόστος τους επηρεάζει την ανταγωνιστικότητα της Ιρλανδίας. Πραγματική μείωση του κόστους μπορεί να επιτευχθεί μόνο εάν οι διατάξεις του σχεδιαζόμενου κανονιστικού πλαισίου για την τόνωση του ανταγωνισμού και τη μείωση του κόστους θεσπιστούν με νόμο κατόπιν δημόσιων διαβουλεύσεων ή ενσωματωθούν σε κανονιστικές ρυθμίσεις που θα εκδοθούν από τη ρυθμιστική αρχή για τις νομικές υπηρεσίες.

               (13)Στο πλαίσιο του Ευρωπαϊκού Εξαμήνου, η Επιτροπή διενήργησε σφαιρική ανάλυση της οικονομικής πολιτικής της Ιρλανδίας και τη δημοσίευσε στην έκθεση του 2016 για τη χώρα. Επίσης, αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς την Ιρλανδία κατά τα προηγούμενα έτη. Έλαβε υπόψη όχι μόνο τη χρησιμότητά τους για την άσκηση βιώσιμης δημοσιονομικής και κοινωνικοοικονομικής πολιτικής στην Ιρλανδία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ευρωπαϊκής Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 3 κατωτέρω.

               (14)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας της Ιρλανδίας και η γνώμη του
                  12
                αποτυπώνεται ιδίως στη σύσταση 1 κατωτέρω.

               (15)Υπό το πρίσμα της εμπεριστατωμένης επισκόπησης της Επιτροπής και της εν λόγω αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις του βάσει του άρθρου 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 1 και 3 κατωτέρω.

               ΣΥΝΙΣΤΑ στην Ιρλανδία να λάβει μέτρα το 2016 και το 2017 προκειμένου:

               1.Μετά τη διόρθωση του υπερβολικού ελλείμματος, να επιτύχει ετήσια δημοσιονομική προσαρμογή 0,6% του ΑΕΠ για την επίτευξη του μεσοπρόθεσμου δημοσιονομικού στόχου το 2016 και το 2017. Να χρησιμοποιήσει τα έκτακτα έσοδα από τις ευνοϊκές οικονομικές και χρηματοπιστωτικές συνθήκες, καθώς και από την εκποίηση περιουσιακών στοιχείων, για την επιτάχυνση της μείωσης του δημόσιου χρέους. Να μειώσει την ευαισθησία στις οικονομικές διακυμάνσεις και τους κλυδωνισμούς, μεταξύ άλλων με τη διεύρυνση της φορολογικής βάσης. Να βελτιώσει την ποιότητα των δαπανών, ιδίως με την αύξηση της οικονομικής αποδοτικότητας της περίθαλψης υγείας και με την απόδοση προτεραιότητας σε κρατικές κεφαλαιουχικές δαπάνες στην Ε&Α και στις δημόσιες υποδομές, ιδίως τις μεταφορές, τις υπηρεσίες ύδρευσης και στέγασης.

               2.Να αυξήσει και να επιταχύνει την εφαρμογή πολιτικών ενεργοποίησης με σκοπό την αύξηση της έντασης εργασίας των νοικοκυριών και την αντιμετώπιση του κινδύνου παιδικής φτώχειας. Να λάβει μέτρα παροχής κινήτρων για απασχόληση με την προοδευτική κατάργησης των παροχών και των συμπληρωματικών πληρωμών. Να βελτιώσει την παροχή ποιοτικής και προσιτής ολοήμερης παιδικής μέριμνας.

               3.
                     Να οριστικοποιήσει βιώσιμες λύσεις αναδιάρθρωσης για τη μείωση των μη εξυπηρετούμενων δανείων, την εξασφάλιση της βιωσιμότητας του χρέους των νοικοκυριών και την ενθάρρυνση των δανειστών να μειώσουν το χρέος των υπερβολικά χρεωμένων αλλά βιώσιμων επιχειρήσεων. Να επισπεύσει τη σταδιακή εφαρμογή ενός πλήρως λειτουργικού κεντρικού μητρώου πιστώσεων για όλες τις κατηγορίες δανειστών και οφειλετών.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  ΕΕ L 306 της 23.11.2011, σ. 25.

                     (3)
                  COM(2016) 328 final.

                     (4)
                  P8_TA(2016)0058, P8_TA(2016)0059, και P8_TA(2016)0060.

                     (5)
                  COM(2015) 690 final.

                     (6)
                  COM(2015) 691 final.

                     (7)
                  COM(2015) 692 final.

                     (8)
                  SWD(2016) 77 final.

                     (9)
                  COM(2016) 95 final.

                     (10)
                  COM(2014) 494 final.

                     (11)
                  Το διαρθρωτικό ισοζύγιο, όπως έχει υπολογιστεί εκ νέου από τις υπηρεσίες της Επιτροπής με βάση τα στοιχεία του προγράμματος σύγκλισης, και σύμφωνα με την από κοινού συμφωνηθείσα μεθοδολογία.

                     (12)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


               ΕΥΡΩΠΑΪΚΗ ΕΠΙΤΡΟΠΗ
            ?????????, 13.5.2015
            COM(2015) 245 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            με σκοπό να τερματιστεί η κατάσταση υπερβολικού δημοσιονομικού ελλείμματος στο Ηνωμένο Βασίλειο
            {SWD(2015) 112 final}

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               με σκοπό να τερματιστεί η κατάσταση υπερβολικού δημοσιονομικού ελλείμματος στο Ηνωμένο Βασίλειο

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 7,

               Έχοντας υπόψη τη σύσταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με το άρθρο 126 της Συνθήκης για τη λειτουργία της Ευρωπαϊκής Ένωσης, (ΣΛΕΕ) τα κράτη μέλη αποφεύγουν τα υπερβολικά δημοσιονομικά ελλείμματα.

               (2)Δυνάμει της παραγράφου 4 του πρωτοκόλλου (αριθ. 15) για ορισμένες διατάξεις που αφορούν το Ηνωμένο Βασίλειο της Μεγάλης Βρετανίας και της Βόρειας Ιρλανδίας, η υποχρέωση που υφίσταται βάσει του άρθρου 126 παράγραφος 1 της Συνθήκης για τη λειτουργία της Ευρωπαϊκής Ένωσης περί αποφυγής των υπερβολικών ελλειμμάτων γενικής κυβέρνησης δεν ισχύει για το Ηνωμένο Βασίλειο παρά μόνον εφόσον υιοθετήσει το ευρώ. Η παράγραφος 5 του πρωτοκόλλου προβλέπει ότι το Ηνωμένο Βασίλειο προσπαθεί να αποφεύγει τα υπερβολικά δημοσιονομικά ελλείμματα.

               (3)Το Σύμφωνο Σταθερότητας και Ανάπτυξης βασίζεται στον στόχο της υγιούς δημοσιονομικής κατάστασης, ως μέσου ενίσχυσης των συνθηκών για σταθερότητα τιμών και ισχυρή διατηρήσιμη ανάπτυξη που ευνοούν τη δημιουργία απασχόλησης.

               (4)Στις 8 Ιουλίου 2008, το Συμβούλιο αποφάσισε, σύμφωνα με το άρθρο 104 παράγραφος 6 της Συνθήκης για την ίδρυση της Ευρωπαϊκής Κοινότητας (ΣΕΚ), ότι υφίσταται υπερβολικό έλλειμμα στο Ηνωμένο Βασίλειο και εξέδωσε συστάσεις για την διόρθωση του υπερβολικού ελλείμματος το αργότερο μέχρι το οικονομικό έτος 2009-10, σύμφωνα με το άρθρο 104 παράγραφος 7 ΣΕΚ και το άρθρο 3 του κανονισμού (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος
                  1
               ,
                  2
               .

               (5)Σύμφωνα με τις διατάξεις του άρθρου 104 παράγραφος 8 της Συνθήκης ΕΚ, το Συμβούλιο αποφάσισε, στις 27 Απριλίου 2009, ότι το Ηνωμένο Βασίλειο δεν είχε λάβει μέτρα ανταποκρινόμενο στη σύσταση του Συμβουλίου της 8ης Ιουλίου 2008. Στις 2 Δεκεμβρίου 2009, το Συμβούλιο εξέδωσε αναθεωρημένες συστάσεις βάσει του άρθρου 126 παράγραφος 7 της ΣΛΕΕ και συνιστούσε στο Ηνωμένο Βασίλειο να θέσει τέλος στην κατάσταση υπερβολικού ελλείμματος έως το οικονομικό έτος 2014-15. Στις 6 Ιουλίου 2010, η Επιτροπή κατέληξε στο συμπέρασμα ότι, σύμφωνα με τις εαρινές προβλέψεις της Επιτροπής για το 2010 , το Ηνωμένο Βασίλειο είχε αναλάβει αποτελεσματική δράση σύμφωνα με τη σύσταση του Συμβουλίου της 2ας Δεκεμβρίου 2009 και, ως εκ τούτου, έκρινε ότι τη συγκεκριμένη χρονική στιγμή δεν ήταν αναγκαία καμία περαιτέρω ενέργεια στο πλαίσιο της διαδικασίας υπερβολικού ελλείμματος.

               (6)Στις [X Ιουνίου 2015], το Συμβούλιο διαπίστωσε ότι, σύμφωνα με το άρθρο 126 παράγραφος 8, το Ηνωμένο Βασίλειο δεν είχε αναλάβει αποτελεσματική δράση κατά την περίοδο 2010-11 έως 2014-15 ανταποκρινόμενο στη σύσταση του Συμβουλίου της 2ας Δεκεμβρίου 2009.

               (7)Σύμφωνα με το άρθρο 126 παράγραφος 7 της ΣΛΕΕ και το άρθρο 3 του κανονισμού (ΕΚ) αριθ. 1467/97, το Συμβούλιο υποχρεούται να απευθύνει συστάσεις στο ενδιαφερόμενο κράτος μέλος προκειμένου να τερματιστεί η κατάσταση υπερβολικού ελλείμματος εντός καθορισμένου χρονικού διαστήματος. Με τη σύσταση πρέπει να καθορίζεται μέγιστη προθεσμία έξι μηνών προκειμένου το κράτος μέλος να λάβει αποτελεσματικά μέτρα για τη διόρθωση του υπερβολικού ελλείμματος. Επιπλέον, με τη σύσταση για τη διόρθωση του υπερβολικού ελλείμματος το Συμβούλιο πρέπει να καλεί το οικείο κράτος μέλος να επιτύχει ετήσιους δημοσιονομικούς στόχους οι οποίοι, με βάση τις προβλέψεις στις οποίες βασίζεται η σύσταση, συνεπάγονται ελάχιστη ετήσια βελτίωση του διαρθρωτικού ισοζυγίου, ήτοι του κυκλικά προσαρμοσμένου ισοζυγίου, εξαιρουμένων των έκτακτων και λοιπών προσωρινών μέτρων, κατά τουλάχιστον 0,5 % του ΑΕΠ, ως σημείο αναφοράς.

               (8)Στις επικαιροποιημένες εαρινές προβλέψεις της Επιτροπής του 2015
                  3
                προβλέπεται αύξηση του πραγματικού ΑΕΠ κατά 2,4 % την περίοδο 2015-16 και 2,1 % την περίοδο 2016-17, έπειτα από αύξηση 2,8 % την περίοδο 2014-15
                  4
               . Η κύρια συνεισφορά στην ανάπτυξη και κατά τα δύο έτη απορρέει από την εγχώρια ζήτηση. Η ιδιωτική κατανάλωση αναμένεται να ανακάμψει σταδιακά κατά την περίοδο που καλύπτουν οι προβλέψεις, δεδομένου ότι η αύξηση των ονομαστικών μισθών επιταχύνεται και ο πληθωρισμός παραμένει σε χαμηλά επίπεδα. Ο πληθωρισμός μειώθηκε ταχέως από το μέγιστο σημείο του 5,2 %, τον Σεπτέμβριο του 2011 σε 0,1 % το πρώτο τρίμηνο του 2015. Αναμένεται να αυξηθεί σε 1,1 % το τελευταίο τρίμηνο του 2015 με ετήσια εκτίμηση 0,4 %, και περαιτέρω σε 1,6 % το 2016. Οι επενδύσεις προβλέπεται ότι θα μειωθούν κάπως από το 2014 αλλά θα παραμείνουν σε σχετικά υψηλά επίπεδα λόγω των ευνοϊκών όρων δανεισμού, των υγιών εταιρικών κερδών και της έντονης ζήτησης. Ο εξωτερικός τομέας προβλέπεται ότι θα συνεχίσει να συμβάλει αρνητικά στην ανάπτυξη, αλλά σε μικρότερο βαθμό, καθώς βελτιώνονται οι προοπτικές για τη ζώνη του ευρώ, τον μεγαλύτερο εμπορικό εταίρο του Ηνωμένου Βασιλείου. Τα ποσοστά απασχόλησης είναι σημαντικά, ενώ το ποσοστό ανεργίας αναμένεται να μειωθεί στο 5,4 % το 2015 και στο 5,3 % το 2016.

               (9)Το έλλειμμα της γενικής κυβέρνησης μειώθηκε από το μέγιστο σημείο του 10,9 % του ΑΕΠ την περίοδο 2009-10 σε 5,2 % του ΑΕΠ την περίοδο 2014-15. Το διαρθρωτικό ισοζύγιο μειώθηκε από 8,0 % του ΑΕΠ σε 4,7 % του ΑΕΠ κατά την ίδια περίοδο. Η μέση ετήσια βελτίωση στη διαρθρωτική προσπάθεια ανήλθε σε 0,7 % μεταξύ των περιόδων 2010-11 και 2014-15. Η μέση ετήσια προσαρμοσμένη διαρθρωτική προσπάθεια κατά την περίοδο αυτή υπολογίζεται σε 1,1 % του ΑΕΠ, μετά την προσαρμογή της όσον αφορά την επίδραση των αναθεωρήσεων στη δυνητική αύξηση της παραγωγής μεταξύ των τρεχουσών προβλέψεων και εκείνων στις οποίες βασίζονται οι συστάσεις του Συμβουλίου της 2ας Δεκεμβρίου 2009, καθώς και όσον αφορά τις επιπτώσεις της εξέλιξης των εσόδων σε σύγκριση με τις τυπικές ελαστικότητες στην αύξηση του ΑΕΠ. Τα περισσότερα μέτρα του σχεδίου εξυγίανσης ορίστηκαν στον προϋπολογισμό έκτακτης ανάγκης τον Ιούνιο του 2010 που ανήλθε στο 2,5 % του ΑΕΠ κατά την περίοδο 2010-11 έως 2014-15. Λίγο περισσότερο από το ένα τέταρτο αφορούσε φορολογικά μέτρα, ενώ οι περικοπές δαπανών αντιστοιχούσαν στα υπόλοιπα τρία τέταρτα. Η υπόλοιπη δημοσιονομική εξυγίανση, ύψους περίπου 1 % του ΑΕΠ, εφαρμόστηκε μέσω των δύο δημοσιονομικών ανακοινώσεων πριν από τον προϋπολογισμό του Ιουνίου 2010 και τους μεταγενέστερους προϋπολογισμούς και φθινοπωρινές δηλώσεις μέχρι τον Νοέμβριο του 2014. Σημειώθηκαν ορισμένες μεταφορές μεταξύ τρεχουσών και κεφαλαιουχικών δαπανών και η περίοδος εξυγίανσης επεκτάθηκε έως την περίοδο 2018-19.

               (10)Το ακαθάριστο έλλειμμα της γενικής κυβέρνησης μειώθηκε από 42,7 % του ΑΕΠ την περίοδο 2007-08 σε 88,4 % του ΑΕΠ την περίοδο 2014-15, διατηρούμενο πάνω από την τιμή αναφοράς της Συνθήκης από την περίοδο 2009-10. Η δυναμική του πρωτογενούς ελλείμματος και οι παρεμβάσεις στον χρηματοπιστωτικό τομέα, με την εθνικοποίηση δύο τραπεζών, συνέβαλαν στην εν λόγω αύξηση του χρέους. Με βάση τις εαρινές προβλέψεις της Επιτροπής για το 2015, προβλέπεται περαιτέρω οριακή αύξηση του δείκτη χρέους προς το ΑΕΠ . Παράλληλα, τα εκτός ισολογισμού στοιχεία που σχετίζονται με τις παρεμβάσεις στον χρηματοπιστωτικό τομέα θα μπορούσαν να έχουν θετική επίπτωση στη μελλοντική εξέλιξη του χρέους.

               (11)Δεδομένου ότι το ονομαστικό έλλειμμα κατά την περίοδο 2014-15 ανερχόταν σε 5,2 % του ΑΕΠ, το Ηνωμένο Βασίλειο δεν διόρθωσε υπερβολικό έλλειμμα εντός της προθεσμίας που ορίζεται στη σύσταση του Συμβουλίου της 2ας Δεκεμβρίου 2009. Τούτο οφείλεται στο γεγονός ότι το Ηνωμένο Βασίλειο δεν έλαβε επαρκή μέτρα, σε συνδυασμό με πολύ δυσμενέστερη θέση εκκίνησης όσον αφορά την ανάπτυξη, που σταθεροποιήθηκε στο 2,3 % αφού αναθεωρήθηκε προς τα κάτω κατά 1,0 ποσοστιαία μονάδα την περίοδο 2008-09. Η έκδοση αναθεωρημένης σύστασης για το Ηνωμένο Βασίλειο δυνάμει του άρθρου 126 παράγραφος 7, η οποία θα ορίζει νέα προθεσμία για τη διόρθωση του υπερβολικού ελλείμματος είναι δικαιολογημένη σύμφωνα με τους κανόνες του Συμφώνου Σταθερότητας και Ανάπτυξης.

               (12)Σε ένα πλαίσιο μεγάλης αβεβαιότητας όσον αφορά τις οικονομικές και δημοσιονομικές εξελίξεις, ο δημοσιονομικός στόχος που προτείνεται για το τελευταίο έτος της περιόδου διόρθωσης του ελλείμματος θα πρέπει να καθορίζεται σε επίπεδο ελαφρώς χαμηλότερο από την τιμή αναφοράς της Συνθήκης, ώστε να διασφαλιστεί η αποτελεσματική και διαρκής διόρθωση του υπερβολικού ελλείμματος εντός της ταχθείσας προθεσμίας.

               (13)Η χορήγηση νέας προθεσμίας ενός έτους, σύμφωνα με τον γενικό κανόνα που προβλέπει ο κανονισμός (ΕΚ) αριθ. 1467/97 του Συμβουλίου, θα ήταν υπερβολικά αυστηρή στην περίπτωση του Ηνωμένου Βασιλείου, διότι θα συνεπαγόταν προσαρμογή του ονομαστικού ελλείμματος της τάξης του 2,2 % του ΑΕΠ. Μια τέτοια προσαρμογή την περίοδο 2015-16 θα ήταν δυνατό να θέσει σε κίνδυνο την πρόσφατη ακόμη ανάκαμψη της αύξησης των πραγματικών μισθών και, ως εκ τούτου, να έχει αρνητικές επιπτώσεις για την ανάπτυξη. Θα απαιτούσε επίσης την εφαρμογή πρόσθετων μέτρων με πολύ αυστηρό χρονοδιάγραμμα. Με βάση τις επικαιροποιημένες εαρινές προβλέψεις της Επιτροπής του 2015, μια τέτοια προσαρμογή θα είχε πολύ αρνητική επίπτωση στην οικονομική ανάπτυξη. Ως εκ τούτου, κρίνεται σκόπιμο να επεκταθεί κατά δύο έτη η προθεσμία ώστε να δοθεί στο Ηνωμένο Βασίλειο να θέσει τέλος στην κατάσταση υπερβολικού ελλείμματος.

               (14)Η χορήγηση δύο επιπλέον ετών για τη διόρθωση του υπερβολικού ελλείμματος προϋποθέτει ενδιάμεσους στόχους για το ονομαστικό έλλειμμα 4,1% του ΑΕΠ την περίοδο 2015 -16 και 2,7% του ΑΕΠ την περίοδο 2016-17. Οι στόχοι αυτοί καθιστούν αναγκαία τη βελτίωση του διαρθρωτικού δημοσιονομικού ισοζυγίου κατά 0,5% του ΑΕΠ και 1,1% του ΑΕΠ, αντίστοιχα. Το βασικό σενάριο αντιστοιχεί στις επικαιροποιημένες εαρινές προβλέψεις της Επιτροπής του 2015, οι οποίες λαμβάνουν υπόψη προηγουμένως ανακοινωθέντα μέτρα διακριτικής ευχέρειας της τάξης του 1,4 % του ΑΕΠ την περίοδο 2015-16 και 2016-17, τα οποία κατά τρία τέταρτα περίπου αφορούν περικοπές δαπανών. Η εν λόγω πορεία προσαρμογής προβλέπει επαρκές περιθώριο ασφαλείας σε σχέση με την τιμή αναφοράς του 3 % του ΑΕΠ για το έλλειμμα και θεωρείται ότι θα είναι λιγότερο επιβλαβής για την ανάπτυξη, επιτρέποντας παράλληλα την πραγματοποίηση της ελάχιστης απαιτούμενης ετήσιας διαρθρωτικής βελτίωσης του 0,5 % του ΑΕΠ. Για την επίτευξη αυτών των στόχων, το Ηνωμένο Βασίλειο οφείλει να εφαρμόσει πλήρως και εγκαίρως τα μέτρα που εξαγγέλθηκαν μέχρι και το 2015, ενώ κάθε τροποποίηση του προϋπολογισμού σε σχέση με τα τρέχοντα σχέδια πρέπει να είναι δημοσιονομικά ουδέτερη. Στην περίπτωση αυτή, δεν θα απαιτηθεί κανένα επιπλέον μέτρο πέραν εκείνων που έχουν ήδη ανακοινωθεί,

               ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               (1)Το Ηνωμένο Βασίλειο καλείται να θέσει τέλος στην παρούσα κατάσταση υπερβολικού ελλείμματος το αργότερο μέχρι την περίοδο 2016-17.

               (2)Ο στόχος που πρέπει να επιτύχει το Ηνωμένο Βασίλειο όσον αφορά το ονομαστικό έλλειμμα είναι 4,1% του ΑΕΠ την περίοδο 2015-16 και 2,7% του ΑΕΠ την περίοδο 201617, που θα πρέπει να αντιστοιχεί σε βελτίωση του διαρθρωτικού ισοζυγίου κατά 0,5% του ΑΕΠ την περίοδο 2015-16 και 1,1% του ΑΕΠ την περίοδο 2016-17, με βάση τις επικαιροποιημένες εαρινές προβλέψεις της Επιτροπής του 2015.

               (3)Το Ηνωμένο Βασίλειο θα πρέπει να εφαρμόσει πλήρως τα μέτρα εξυγίανσης που περιλαμβάνονται σε όλους τους προϋπολογισμούς και τις φθινοπωρινές δηλώσεις μέχρι και τον προϋπολογισμό του 2015, προκειμένου να επιτύχει τη συνιστώμενη διαρθρωτική προσπάθεια, ενώ τυχόν τροποποιήσεις των υφιστάμενων σχεδίων θα πρέπει να είναι δημοσιονομικά ουδέτερες. Το Ηνωμένο Βασίλειο θα πρέπει να προσδιορίσει αναλυτικά τις περικοπές δαπανών κατά την προσεχή επανεξέταση των δαπανών. Οι εν λόγω περικοπές είναι απαραίτητες για να εξασφαλιστεί η διόρθωση του υπερβολικού ελλείμματος το αργότερο την περίοδο 2016-17.

               (4)Το Ηνωμένο Βασίλειο θα πρέπει να επιταχύνει τη μείωση του ονομαστικού ελλείμματος την περίοδο 2015-16 και 2016-17 αν οι οικονομικές, χρηματοπιστωτικές και δημοσιονομικές συνθήκες αποδειχθούν καλύτερες από τις αναμενόμενες. Τα μέτρα δημοσιονομικής εξυγίανσης θα πρέπει να εξασφαλίζουν μόνιμη βελτίωση του διαρθρωτικού ισοζυγίου της ευρύτερης δημόσιας διοίκησης χωρίς να ζημιώνουν την ανάπτυξη. Ειδικότερα, θα πρέπει να αποφευχθούν περαιτέρω περικοπές των κεφαλαιουχικών δαπανών.

               (5)Το Συμβούλιο ορίζει ως καταληκτική ημερομηνία την [15η Οκτωβρίου] 2015 προκειμένου το Ηνωμένο Βασίλειο να λάβει αποτελεσματικά μέτρα και να υποβάλει, σύμφωνα με το άρθρο 3 παράγραφος 4α του κανονισμού (ΕΚ) αριθ. 1467/97 του Συμβουλίου, αναλυτική έκθεση σχετικά με τη στρατηγική εξυγίανσης που προβλέπεται για την επίτευξη των στόχων.

               Εξάλλου, οι αρχές του Ηνωμένου Βασιλείου θα πρέπει (i) να συμμορφωθούν με την υποχρέωση να ορίσουν ένα μεσοπρόθεσμο στόχο (ΜΔΣ), όπως προβλέπεται στο Σύμφωνο Σταθερότητας και Ανάπτυξης και (ii) να εφαρμόσουν τις προβλεπόμενες μεταρρυθμίσεις για την αύξηση της νόμιμης ηλικίας συνταξιοδότησης, προκειμένου να συμβάλουν στην ενίσχυση της μακροπρόθεσμης διατηρησιμότητας των δημόσιων οικονομικών.

               Τέλος, προκειμένου να εξασφαλιστεί η επιτυχία της στρατηγικής δημοσιονομικής εξυγίανσης, θα πρέπει η εξυγίανση να υποστηριχθεί και από συνολικές διαρθρωτικές μεταρρυθμίσεις, σύμφωνα με τις συστάσεις που απηύθυνε το Συμβούλιο στο Ηνωμένο Βασίλειο στο πλαίσιο του Ευρωπαϊκού Εξαμήνου, και ιδίως εκείνες που αφορούν το προληπτικό σκέλος της διαδικασίας μακροοικονομικών ανισορροπιών.

               Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 6.

                     (2)
                  Όλα τα έγγραφα που αφορούν τη διαδικασία υπερβολικού ελλείμματος του Ηνωμένου Βασιλείου δημοσιεύονται στην ιστοσελίδα:

                     http://ec.europa.eu/economy_finance/economic_governance/sgp/deficit/countries/uk_en.htm

                     (3)
                  Η αύξηση του ΑΕΠ για το πρώτο τρίμηνο του 2015 δημοσιεύθηκε μετά την ολοκλήρωση των εαρινών προβλέψεων της Επιτροπής του 2015, ως εκ τούτου η τρέχουσα αξιολόγηση σχετικά με τη λήψη αποτελεσματικών μέτρων βασίζεται σε επικαιροποιημένες προβλέψεις.

                     (4)
                  Οι δημοσιευθείσες εαρινές προβλέψεις παρουσιάζουν μόνο αριθμητικά στοιχεία υπολογισμού κατά ημερολογιακά έτη. Οι τιμές για τα οικονομικά έτη υπολογίζονται από το τριμηνιαίο προφίλ των δημοσιευόμενων προβλέψεων.